Prompt:
Summarize the following text in Hindi.

Text:
लोकसभा के सीधे प्रसारण को रोककर तेलंगाना विधेयक को पारित किया गया. इस फ़ैसले को प्रधानमंत्री मनमोहन सिंह ने भी अपने विदाई भाषण में काफी मुश्किल भरा बताया. बतौर प्रधानमंत्री वे सदन में आख़िरी बार नज़र आए. उन्होंने संसद के सभी सदस्यों का शुक्रिया भी अदा किया. लेकिन संसद के इस कार्यकाल की आलोचना भी ख़ूब हुई है. आलोचकों के मुताबिक भारतीय संसदीय इतिहास में बीते पांच साल सबसे बुरे रहे. हालांकि दूसरी ओर इस लोकसभा के कार्यकाल के दौरान सरकार ने कई अहम विधेयकों को पारित किया. हालांकि हमें ऐसे देखना चाहिए कि इस दौरान क्या काम हुए और क्या काम नहीं हो पाए. यह हकीकत है कि बीते पांच सालों के दौरान संसद जितना काम कर सकती थी, उतना नहीं किया गया, लेकिन बहुत सारे काम हुए भी हैं. काम कम, हंगामा ज़्यादा 2009 में जब 15वीं लोकसभा आई थी. सरकार ने आते ही शिक्षा का अधिकार क़ानून पास करा दिया था. फिर बात आई महिलाओं के आरक्षण बिल की जिसे 2010 में राज्यसभा में पास करा लिया गया. 2010 के शीतकालीन सत्र से संसद के कामकाज में कुछ कमी आनी शुरू हो गई. व्यवधान ज़्यादा होने लगे, राजनीति ज़्यादा शुरू हो गई जिससे काम कम होने लगे. इस वजह से 2010 का शीतकालीन सत्र पूरी तरह से बर्बाद हो गया. दोबारा काम की प्रक्रिया बढ़ी 2013 में जब खाद्य सुरक्षा विधेयक, भूमि अधिग्रहण बिल, और दिसंबर आते-आते लोकपाल विधेयक भी पास हो गया. हालांकि इन विधेयकों को पास कराने के दौरान उन पर कभी राजनीतिक सहमति नहीं बन पाई. जब महिला आरक्षण बिल पास हो रहा था तो समाजवादी पार्टी के 7-8 सांसदों को सस्पेंड करना पड़ा, तब जाकर बिल पास हो पाया था. लोकतंत्र पर सवाल उसी तरह तेलंगाना बिल पास कराने के लिए लोकसभा और राज्यसभा से सांसदों को सस्पेंड करना पड़ा. सदन में चर्चा कम और हंगामा ज़्यादा हुआ. विपक्ष बार-बार विधेयक पास कराने पर ज़ोर देता रहा है लेकिन इसका यह मतलब नहीं कि बिना चर्चा के विधेयक पास कराए जाए. यह लोकतंत्र के लिए ठीक नहीं है. राष्ट्रपति जी ने भी इस महीने की शुरुआत में कहा है कि संसद बहस-मुबाहिसों के लिए है ना कि हंगामा खड़ा करने के लिए. बावजूद इसके बीते पांच साल के दौरान चर्चा कम हुई है और विरोधाभास ज़्यादा रहे. कई लोग मानते हैं कि टीवी पर सीधे प्रसारण के चलते हंगामा ज़्यादा होने लगे हैं. लेकिन लगता नहीं है कि ऐसी कोई बात है. हंगामे के पीछे दो या तीन कारण हो सकते हैं. पहला कि कोई सदस्य कोई विषय उठाना चाहते हैं और उन्हें मौका नहीं मिल रहा है. इसलिए सदन की कार्यवाही में रूकावट डाल कर अपनी बात कहना चाहते हैं. दूसरी वजह यह हो सकती है कि राजनीतिक कारणों से पहले से तय कर लिया गया हो कि रुकावट डालनी है. इसको रोकने का एक तरीका यह है कि सदन की कार्यवाही से पहले सत्ता पक्ष और विपक्ष दोनों बैठकर यह फैसला लें कि किस विषय पर चर्चा करनी है और किस पर नहीं. संसद की गरिमा इसमें कैमरे की कोई भूमिका नहीं है. आप कैमरा रखें या ना रखें अगर आपस में राजनीतिक समझ नहीं बनी है तो रुकावट आएगी ही. एक अहम बात यह भी देखने को मिली है कि संसद सदस्यों की गरिमा कम हुई है. इसके लिए संसद सदस्य ही जिम्मेवार हैं. अगर पिछले सालों में लोगों के अंदर संसद के प्रति यह इमेज बनी है कि यहां सिर्फ तू-तू, मैं-मैं ही होती है तो यह सही भी है क्योंकि यहां सिर्फ तू-तू, मैं-मैं ही हो रही थी काम नहीं हो रहा था. अगर काम हो रहा होता तो यह इमेज नहीं बनती. उपराष्ट्रपति जी ने एक सत्र में कहा भी था कि हम लोगों के बीच क्या इमेज दे रहे हैं. पूर्व लोकसभा अध्यक्ष सोमनाथ चटर्जी ने एक बार सदन में खड़े होकर कहा था कि सदन में जितने सदस्य हंगामा कर रहे हैं मैं अपेक्षा करता हूं कि वह अगले चुनाव में हार जाएँ. इसलिए अगर संसद को अपनी मर्यादा रखनी है तो संसद सदस्यों को उस हिसाब से बर्ताव करना होगा. आशा करता हूं कि 16वीं लोकसभा ये कर पाए. जब 15वीं लोकसभा चुन कर आई थी तो 543 में से 307 लोकसभा सदस्य पहली बार चुन कर आए थे. उम्मीद थी कि ये लोग बेहतर करेंगे, ऐसा हुआ नहीं. अब जब 16वीं लोकसभा आएगी तो यह मंथन फिर से हो कि कुछ नए चेहरे चुन कर आएँ और संसद को सशक्त बनाने पर विचार हो. (बीबीसी संवाददाता विनीत खरे के साथ बातचीत पर आधारित) (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

15वीं लोकसभा का आख़िरी सत्र बेहद हंगामेदार साबित हुआ.


Prompt:
Summarize the following text in Hindi.

Text:
दिखाई भी कुछ ऐसा ही देता है. बिहार सहित झारखंड के तमाम इलाक़ों में लाल झंडा भी दिखा और साइकिल या पैदल ही झंडा लेकर चलते हुए वामपंथी भी. ये तेवर कहीं गरम थे तो कहीं नरम यानी इन शांतिपूर्ण प्रचार के तरीक़ों के अलावा गिरीडीह, रामगढ़ के तमाम गाँवों में प्रशासन के ख़िलाफ़ मकानों पर लिखे नारे और माओवादी चेतावनियाँ भी देखने को मिलीं. पर गंभीर बहस, सस्ते चुनावी अभियान और तमाम ज़मीनी सवालों के बावजूद वाम का नाम हाशिए पर ही है. हालांकि तमाम राजनीतिक दल राज्य में इन्हें प्रतिद्वंदी नहीं मानते पर इनका मानना है कि इस बार विधानसभा में इनकी तादाद में सुधार होगा और सरकार बनाने में इनकी भी भूमिका हो सकती है. कौन से लाल वामपंथ की मशाल लिए चल रहे एक जुलूस से हमारी बेगूसराय के रास्ते में मुलाकात हो गई. पूछा, कौन से वामपंथी दल के है तो किसी ने बताया कि ये भारतीय कम्युनिस्ट पार्टी वाले हैं. हम जुलूस के पास गए और लोगों से बातचीत की. उन्होंने बताया कि वो राज्य की क़ानून व्यवस्था को लेकर ख़ासे चिंतित हैं और इसबार एक साफ़ प्रशासन देने के वादे पर लोगों से वोट माँग रहे हैं. कुछ देर तक राज्य पर गरमा-गरम चर्चा चलती रही पर वहाँ बात ज़्यादा देर नहीं ठहरी और सवाल केंद्र सरकार की आर्थिक नीतियों पर आकर अटक गया. हमने पूछा कि क्या क्षेत्र में काम कर रहे वामपंथी इस वर्तमान सरकार की नीतियों से ख़ुश हैं तो उनमें से एक ने कहा, "आर्थिक नीतियों के सवाल पर तो भाजपा और काँग्रेस में कोई फ़र्क नहीं है पर मुद्दा सांप्रदायिकता और जातिवाद का है." पार्टी के एक स्थानीय नेता ने बताया, "राज्य में अगर यूपीए के नेतृत्व वाली सरकार बनने की नौबत आती है तो केंद्र की ही तरह यहाँ भी समर्थन देंगे." कब लहराएगा बेगूसराय शहर का नज़ारा कुछ दूसरा ही था. नीचे लाल झंडा लगाए साइकिल जुलूस निकल रहा था और ऊपर हवा में किसी बड़ी पार्टी के नेता का उड़नखटोला. केवल शहर ही नहीं, बल्कि राज्य के तमाम हिस्सों में मिट्टी में वाम की महक तो आई पर मानने और जानने वालों की तादाद इतनी नहीं है कि राज्य की राजनीति के ठीकरे को ठोकर भी लगा सकें. राज्य में वाम की स्थिति पहले तो ऐसी नहीं थी. दो दशक पहले के दौर को देखें तो राज्य में वामदलों का ख़ासा सामाजिक प्रभाव था और राजनीतिक दख़ल भी. विशेषज्ञ मानते हैं कि राज्य की राजनीतिक और सामाजिक स्थितियों के लिए वामपंथी आंदोलन एक अहम भूमिका निभा सकता था पर ऐसा नहीं हुआ. राज्य में वर्ग संघर्ष का जातीय संघर्ष में बदलना इसकी एक वजह हो सकती है. कुछ लोग इस दौरान वामदलों में मुद्दों पर हावी होती जातीयता को भी इसके लिए ज़िम्मेदार मानते हैं. पश्चिम बंगाल से सटे होने के बावजूद दोनों ही राज्यों से वाम का नारा, मुख्यधारा से बाहर ही है. कारण क्या रहे, राज्यों की अपनी सामाजिक-राजनीतिक चुनौतियाँ या फिर वामपंथी दलों की अपनी समझ, यह अभी समझ से परे ही है.

Summary:

हर बार की तरह इस बार भी बिहार और झारखंड में चुनाव की मुख्यधारा से थोड़ा हटकर एक और नारा सुनाई देता है, ‘जब लाल लाल लहराएगा...’ और तुरंत जनकवि नागार्जुन की कविता याद आ जाती है, ‘क्या लाल, क्या लाल’.


Prompt:
Summarize the following text in Hindi.

Text:
स्विस बैंक के मुताबिक़, सभी विदेशी ग्राहकों का पैसा साल 2017 में 3 फ़ीसदी बढ़कर 1.46 लाख करोड़ स्विस फ़्रैंक या क़रीब 100 लाख करोड़ रुपए हो गया. स्विस बैंक में जमा भारतीय पैसे में बढ़ोतरी कैसे हुई है? इसी सवाल पर बीबीसी संवाददाता मानसी दाश ने अर्थशास्त्र के पूर्व प्रोफ़ेसर अरुण कुमार से बात की. पढ़ें, प्रोफ़ेसर अरुण कुमार का नज़रिया स्विस बैंकों में 50 फ़ीसदी भारतीय धन बढ़ने की ख़बर जो आई है, उससे पता चलता है कि ये रकम सात से दस हज़ार करोड़ रुपये है. लेकिन ऐसा नहीं है कि क्योंकि ये पैसा स्विट्ज़रलैंड के बैंक में जमा है, इसलिए ये काला धन ही होगा. स्विस बैंक ख़ातों में जो काला धन जाता है, वो सीधे नहीं जाता है. भारत से भेजा जाने वाला धन शेल यानी फ़र्जी कंपनियों के द्वारा भेजा जाता है. काला धन भेजने की प्रक्रिया कई परतों में सिमटी है. उदाहरण के तौर पर पहले यह फ़र्जी कंपनियों के माध्यम से बहमास या पनामा पहुंचता है और फिर वहाँ से स्विस बैंक के खातों में पहुंचता है. यानी स्विस बैंकों के खातों में भारतीयों का पैसा तो है, लेकिन ये पैसा वहाँ सीधे भारत से न पहुँचकर टैक्स हैवन देशों के ज़रिये पहुँचा है. ज़ाहिर है स्विस बैंक अगर खाताधारकों की जानकारी देता भी है तो वो सीधे भारत से वहाँ पहुँचे भारतीयों के बारे में ही बताएगा. एक मिसाल के तौर पर अगर स्विस बैंक में मिस्टर एक्स ने जर्सी आईलैंड से पैसा भेजा है तो उसके बारे में पूछने पर पता चलेगा कि वह ब्रिटिश पैसा है. इसी कारण सबसे ज़्यादा ब्रिटिश धन स्विस खातों में है, न कि भारतीय धन. स्विस बैंकों में अभी भारतीय धन के आंकड़े जो आए हैं, वे बहुत कम हैं. इससे बहुत अधिक पैसा स्विस बैंक अकाउंट में होगा क्योंकि वह सीधे भारत से गए पैसे का आंकड़ा दे रहे हैं. चार साल पहले 14 हज़ार करोड़ का आंकड़ा था जो साल दर साल कम होता रहा. इसके बाज तीन साल बाद ये बढ़ कर अब सात हज़ार करोड़ (50 फ़ीसदी) बढ़ने की ख़बर आई है तो यह मामूली पैसा है. स्विस बैंक में असली भारतीय धन का पूरी तरह नहीं पता है. नोटबंदी से नहीं हुआ फ़ायदा नोटबंदी का उद्देश्य काले धन पर लगाम लगाना था लेकिन यह जिस पैसे की स्विस बैंकों में जाने की बात की जा रही है वो हो सकता है कि सरकार की कड़ी नीतियों के डर से बाहर भेजा गया है. भारतीय रिज़र्व बैंक (आरबीआई) ने लेबलाइस रेमेटेंस (एलआरएस) नामक एक स्कीम शुरू की थी जिसमें ढाई लाख डॉलर अपने परिजनों के नाम पर देश से बाहर भेजा जा सकता था. ऐसा हो सकता है कि यह पैसा उसमें गया है. आरबीआई ने एलआरएस योजना को बहुत सख़्त कर दिया है. अब इसके तहत केवल माता-पिता, पत्नी और बच्चों के लिए पैसा भेजा जा सकता है बाकी किसी के लिए नहीं. इसके कारण हो सकता है सरकार की पकड़-धकड़ के डर से लोगों ने पैसा बाहर भेजा हो. कई अमीर लोग देश से फ़रार हैं तो उनका पैसा हो सकता है वहां जमा हो. तो यह एक वैध पैसा है. व्यापार करने में मुश्किल आई है, पैसा बाहर जाने का एक कारण यह भी है. इस डर के कारण कई करोड़पति एनआरआई भी बन सकते हैं. भारत से अभी काफ़ी पैसा और भी बाहर जा सकता है. (बीबीसी हिन्दी के एंड्रॉएड ऐप के लिए आप यहाँ क्लिक कर सकते हैं. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

स्विस बैंको में जमा भारतीय धन में बढ़ोतरी दर्ज की गई है. स्विस नेशनल बैंक ने जारी किए आंकड़ों में बताया है कि स्विस बैंकों में भारतीयों का पैसा 50 फ़ीसदी बढ़कर क़रीब सात हज़ार करोड़ पहुंच गया है.


Prompt:
Summarize the following text in Hindi.

Text:
कोहिनूर हीरा लंबे समय से ब्रिटेन के शाही ख़ज़ाने में रखा हुआ है. कोहिनूर दुनिया के सबसे महँगे हीरों में गिना जाता है और इसकी क़ीमत हज़ारों करोड़ रुपए आंकी जाती है. ब्रिटेन की ईस्ट इंडिया कंपनी ने जब 1849 में पंजाब को अपने अधिकार में लिया था तभी ये हीरा उनके हाथ लग गया था. मुकदमा दायर करने वाले वकील ने समाचार एजेंसी रॉयटर्स को जानकारी दी कि कोहिनूर पंजाब की विरासत का हिस्सा था. पंजाब भारत की आजादी के बाद 1947 में भारत और नए देश पाकिस्तान के बीच बंट गया था. समाप्त पाकिस्तानी अदालत इस मामले की सुनवाई करेगी या नहीं, यह अभी तय नहीं है. जानकारों का मानना है कि अगर इस याचिका पर सुनवाई होती भी है तो उसके किसी नतीजे पर पहुंचने की संभावना नहीं है. कुछ हफ्ते पहले कोहिनूर को लौटाने की मांग करते हुए लंदन के हाई कोर्ट में एक भारतीय संगठन की ओर से कानूनी प्रक्रिया शुरू करने की बात कही गई थी. पिछले कई सालों से भारत की ओर से कोहिनूर हीरे की वापसी की मांग की जाती रही है. वे मानते हैं कि कोहिनूर का असली हकदार भारत है. 2010 में ब्रिटेन के प्रधानमंत्री डेविड कैमरन ने राजनेताओं की मांग को खारिज करते हुए कहा था कि कोहिनूर भारत को लौटाया नहीं जाएगा. कोहिनूर हीरा ब्रिटेन की महारानी के ताज में जड़ा हुआ है. इतिहासकार बताते हैं कि कोहिनूर के मालिक कई बार बदले. इनमें मुगल राजा, फारसी लड़ाके, अफगान शासक और पंजाबी महाराजा शामिल हैं. लाहौर हाई कोर्ट में जावेद इकबाल जाफरी की ओर से ब्रिटेन की महारानी के खिलाफ याचिका दर्ज की गई है. जावेद इकबाल जाफरी ने रॉयटर्स को बताया, "किसी भी कानून में कब्जा करना या छीनना गैरकानूनी है." उनके हवाले से कहा गया है कि उन्होंने कोहिनूर को लौटाने के बारे में पाकिस्तानी अधिकारियों और महारानी को अब तक 786 पत्र लिखे हैं. (बीबीसी हिन्दी के एंड्रॉएड ऐप के लिए यहां क्लिक करें. फ़ेसबुक और ट्विटर पर भी फ़ॉलो कर सकते हैं.)

Summary:

पाकिस्तान के लाहौर हाई कोर्ट में कोहिनूर हीरे को वापस लौटाने की मांग करते हुए एक याचिका दायर की गई है.


Prompt:
Summarize the following text in Hindi.

Text:
सऊदी अरब के समर्थन वाली उच्च स्तरीय कमेटी ने संयुक्त राष्ट्र की मध्यस्थता में चल रही वार्ता का बहिष्कार करने की धमकी दी थी लेकिन शुक्रवार देर रात वो इसके लिए सहमत हो गई. हालांकि सीरियाई विपक्ष के एक प्रवक्ता ने कहा कि वे अब भी अपनी इस मांग पर अडिग हैं कि जब तक हवाई हमले और घेराबंदी ख़त्म नहीं होती है तब तक सीरिया की सरकार से कोई बात नहीं करेंगे. इस समूह का प्रतिनिधिमंडल रविवार को संयुक्त राष्ट्र के दूत स्टेफ़ान डी मिस्तूरा से मिलेगा. सीरियाई सरकार का प्रतिनिधिमंडल इससे कई घंटे पहले जिनेवा पहुंच चुका था और उसने मिस्तूरा के साथ शुरुआती बातचीत की थी. समाप्त सीरिया में पिछले पांच साल से जारी गृहयुद्ध में लगभग ढाई लाख लोग मारे गए हैं और एक करोड़ दस लाख लोग विस्थापित हुए हैं. यूरोप में चल रहे शरणार्थी संकट के लिए भी सीरिया का गृहयुद्ध सबसे बड़ा कारण है. शनिवार को कम से कम 39 प्रवासी तुर्की से ग्रीस के लेस्बॉस द्वीप पहुंचने की कोशिश में एजियन सागर में डूब गए थे. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

सीरिया के प्रमुख विपक्ष धड़े का प्रतिनिधिमंडल वार्ता के लिए जिनेवा पहुंच गया है.


Prompt:
Summarize the following text in Hindi.

Text:
मिस्र के सुरक्षा सूत्रों ने कहा है कि बंदूकधारियों ने उत्तरी शहर शेख़ ज़ुवैद के पास दो चेक प्वाइंट्स पर हमला किया. ये वही जगह है, जहां दो हफ़्ते पहले इस्लामिक स्टेट से जुड़े लोगों ने सेना के ठिकानों पर हमला किया था, जिसमें कम से कम 17 लोग मारे गए थे. हमले की ऑनलाइन तस्वीर सिनाई प्रायद्वीप (फ़ाइल फोटो) चरमपंथियों ने भूमध्य सागर में मिस्र की नौसेना के जहाज़ों पर मिसाइल दागने का दावा किया है. ख़ुद को सिनाई प्रोविंस कहने वाले चरमपंथियों ने एक तस्वीर ऑनलाइन पोस्ट की है. इस तस्वीर में एक मिसाइल जैसा हथियार दिखाया गया है और उसके बाद जहाज़ पर एक बड़ा धमाका दिखाया गया है. समाप्त नौसेना की जहाज़ में आग सिनाई प्रायद्वीप (फ़ाइल फोटो) मिस्र के अधिकारियों ने कहा है कि कोस्ट गार्ड्स ने कहा है कि चरमपंथियों के साथ झड़प में एक जहाज़ में आग लग गई. पहले सिनाई प्रांत को ‘अंसार बेत अल मक़दिस’ कहा जाता था. पर नवंबर 2014 में इस्लामिक स्टेट के प्रति अपनी निष्ठा जताने के बाद इसने अपना नाम बदल लिया. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

मिस्र के सिनाई प्रायद्वीप में संदिग्ध इस्लामी चरमपंथियों ने सेना के दो नाकों पर हमला किया है और कम से कम पांच सैनिक मारे गए हैं.


Prompt:
Summarize the following text in Hindi.

Text:
तीनों ही स्थानों पर ओबामा की जीत की उम्मीद की जा रही थी जिसके साथ ही हिलेरी और ओबामा का संघर्ष और कड़ा होता जा रहा है. मैरीलैंड में ख़राब मौसम और यातायात की समस्याओं के कारण मतदान का समय बढ़ा दिया गया था और इसी कारण मतगणना में देर से हुई लेकिन अब परिणाम आ चुके हैं और ओबामा यह सीट भी जीत चुके हैं. बराक की इस जीत के बाद अब वो हिलेरी से कुछ ही मतों से पीछे चल रहे हैं. उधर रिपब्लिकन पार्टी के उम्मीदवार जॉन मैक्केन ने वर्जीनिया में अपनी पार्टी के प्रतिद्वंद्वी माइक हकबी को हरा दिया है और अब लगता नहीं कि रिपब्लिकन पार्टी से उनकी उम्मीदवारी को कोई बड़ी चुनौती मिलने वाली है. हिलेरी की मुश्किल सीनेटर ओबामा ने अपने शानदार प्रदर्शन से हिलेरी क्लिंटन को दबाव में ला दिया है. हालांकि अब तक राष्ट्रीय स्तर पर बराक ओबामा और हिलेरी क्लिंटन लगभग बराबरी पर चल रहे हैं. हिलेरी क्लिंटन ने इस बात से इनकार किया है कि उनके प्रचार अभियान में कोई परेशानी पेश आ रही है. हाल में बराक ओबामा ने लुइसियाना और नेब्रास्का में भी हिलेरी क्लिंटन को पीछे छोड़ दिया था. अब हिलेरी क्लिंटन की अब नज़रें ओहायो और टेक्सास पर टिकी हैं जहाँ मार्च में मतदान होगा. डेमोक्रेटिक पार्टी की उम्मीदवारी दस फ़ीसदी प्रतिनिधियों यानी लगभग 2025 प्रतिनिधियों के समर्थन पर निर्भर है. आमतौर पर जिसके पास जितने प्रतिनिधि होते हैं वही पार्टी का अधिकृत उम्मीदवार चुन लिया जाता है. सुपर ट्यूसडे के दिन बीस प्रांतों में मतदान हुए लेकिन डेमोक्रेटिक दावेदारों में से किसी एक को स्पष्ट मत नहीं मिले. समर्थकों के मतों से डेलीगेट या प्रतिनिधियों का चुनाव होता है और ये प्रतिनिधि बाद में औपचारिक रूप से उम्मीदवारों का चयन करेंगे.

Summary:

अमरीका में राष्ट्रपति पद की उम्मीदवारी के लिए प्रयास कर रहे बराक ओबामा ने वर्जीनिया, मैरीलैंड और राजधानी वाशिंगटन डीसी में हिलेरी क्लिंटन को हरा दिया है.


Prompt:
Summarize the following text in Hindi.

Text:
इला जोशी कुछ लोगों को लगता है सुधा की ज़िंदगी में कुछ कमी है. कमी इसलिए क्योंकि उनके बच्चे नहीं हैं. लेकिन सुधा को ऐसा नहीं लगता. वो बताती हैं,"जब लोग मुझसे पूछते हैं कि मैंने बच्चे क्यों नहीं पैदा किए तो मैं उनसे पूछती हूं कि उन्होंने बच्चे क्यों पैदा किए. फिर मुझे जो जवाब सुनने को मिलते हैं, मैं उनसे संतुष्ट नहीं होती." मां बने बिना औरत अधूरी? 'कुछ-कुछ होता है' फ़िल्म में रानी मुखर्जी कहती हैं-औरत जब तक मां न बने, उसका औरत होना पूरा ही नहीं होता. तो क्या वो सभी औरतें जो किसी बच्चे की मां नहीं हैं, अधूरी हैं? मुंबई में रहने वाली इला जोशी ये सवाल सुनकर हंस पड़ती हैं. वो कहती हैं,"ये पितृसत्ता की साज़िश है जो बड़ी चालाकी से औरतों को ब्लैकमेल कर लेती है." 31 साल की इला, सेल्स के पेशे में हैं और उनकी शादी को चार साल हो चुके हैं. इला ने भी बच्चे पैदा न करने का फ़ैसला किया है. वो कहती हैं,"मैं बच्चा तभी पैदा करूंगी जब मुझे लगेगा कि मेरा पार्टनर भी बच्चे की जिम्मेदारी उठाने के लिए उतना ही तैयार है, जितनी मैं.'' इला का मानना है कि मां बनने के बाद औरत की ज़िंदगी पूरी तरह बदल जाती है. प्रेग्नेंसी से लेकर बच्चे के बड़े होने तक, उसका ध्यान सिर्फ अपने बच्चे पर अटक कर रह जाता है. पूर्व पीएम की सचिव बनीं कुष्ठ रोगियों की 'मां' 14 बच्चों की मां कैसे बनी करोड़पति? उन्होंने कहा,"आप देखेंगे कि सेल्स में बहुत कम महिला एक्जिक्यूटिव हैं. वजह, करियर में थोड़ा ऊपर आते-आते वो मां बन जाती हैं और उनकी प्राथमिकताएं बदल जाती हैं." इला जोशी इला कहती हैं कि वो अगर बच्चा गोद लेने की भी सोचेंगी तो ये तभी होगा जब वो और उनके पति दोनों मानसिक तौर पर इसके लिए तैयार होंगे. कुछ दिनों पहले भारत की मानुषी छिल्लर ने मां की भूमिका को सबसे ज्यादा इज़्जत का हक़दार बताकर मिस वर्ल्ड का ताज अपने नाम कर लिया. बेशक़ मां की भूमिका बेहद चुनौतीपूर्ण है लेकिन उन तमाम औरतों का क्या जो मां बनना ही नहीं चाहतीं? इसके जवाब में इला बड़ी ही बेबाकी से कहती हैं,"लोग हमें स्वार्थी कहते हैं, महात्वाकांक्षी कहते हैं. मैं कहती हूं कि हां, मैं स्वार्थी हूं. महात्वाकांक्षी भी हूं. मैं मां नहीं बनना चाहती. इसमें क्या ग़लत है?" वो कहती हैं, "मुझे नहीं लगता कि बच्चा न होने की वजह से मैं कुछ मिस कर रही हूं. मैं बेफ़िक्र होकर ट्रैवल कर पाती हूं, किताबें पढ़ पाती हूं और अपनी ज़िंदगी जी पाती हूं." मानुषी छिल्लर 'मां बनना ही काफ़ी नहीं' अमृता नंदी अपनी किताब 'मदरहुड ऐंड चॉइस: अनकॉमन मदर्स, चाइल्डफ़्री वुमेन' में लिखती हैं कि भारत में औरतों की भूमिका मां बनने के बाद ख़त्म नहीं हो जाती. बच्चा होने के बाद उनके सामने 'अच्छी मां' बनने की चुनौती होती हैं. उनसे बच्चे के लिए पूरी तरह समर्पित होकर इस चुनौती पर खरा उतरने की उम्मीद की जाती है. औरतों की इस बीमारी के बारे में जानते हैं? 'मेरी मां ने कभी गंगाजल शब्द नहीं बोला' शादी के 8 साल बाद तक मां न बनने वाली सुदीप्ति कहती हैं,"ऐसा नहीं है कि बच्चा न होने से औरत की ज़िंदगी पर कोई असर नहीं पड़ता. बिल्कुल पड़ता है. हमें और ज़्यादा मज़बूत और सतर्क रहना पड़ता है.'' उन्होंने बताया, "दूसरे के बच्चों को दुलार करते वक़्त मेरे मन में हमेशा ये बात रहती है कि कहीं वो ये न सोचें कि मेरे अपने बच्चे नहीं हैं, इसलिए मैं ऐसा कर रही हूं." अपनी मर्जी से मां न बनने का चलन धीरे-धीरे दुनिया भर में बढ़ रहा है. अमरीकी जनगणना की एक रिपोर्ट के मुताबिक 2014 में 44 साल तक की 47.6% महिलाएं ऐसी थीं जिनके बच्चे नहीं थे. साल 2011 में यह 46.5% था. सर्वे में ये भी पाया गया कि 20-34 साल की 28.9% महिलाओं के बच्चे नहीं हैं. तो क्या इन्हें बाद की ज़िंदगी के बारे में सोचकर डर नहीं लगता? इन्हें ये डर नहीं सताता कि बुढ़ापे में इनकी देखभाल कौन करेगा? 41 साल की लोकेश इसके जवाब में कहती हैं,"मुझे ये सही नहीं लगता कि हम अपनी देखभाल का बोझ अकेले बच्चों पर डाल दें. ये राज्य की जिम्मेदारी होनी चाहिए." वो पूछती हैं कि जिनके बच्चे नहीं हैं या जिनकी शादी नहीं हुई है क्या उन्हें अकेले छोड़ दिया जाना चाहिए? लोकेश कहती हैं,"ऐसी औरतें भी हैं जिन्होंने अपना करियर और बच्चे साथ-साथ संभाला है लेकिन सब ऐसा कर पाएं, ऐसी उम्मीद करना बेमानी होगी. प्रज्ञा 23 साल की प्रज्ञा श्रीवास्तव कहती हैं,"मैं नहीं चाहूंगी कि बच्चे के लिए मेरी ज़िंदगी पहले नौ महीने और फ़िर उसके बाद सालों तक ठहर जाए. मैं अपने बच्चे को जन्म देने के बजाय बच्चा गोद लेना ज्यादा पसंद करूंगी." प्रज्ञा चाहती हैं कि उनका होने वाला पार्टनर उनकी बात समझे और दोनों आपसी सहमति से बच्चा गोद लें." (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

47 साल की सुधा वासन दिल्ली यूनिवर्सिटी में बतौर प्रोफ़ेसर काम करती हैं. उनकी शादी को 20 साल हो चुके हैं और ज़िंदगी हंसी-खुशी कट रही है.


Prompt:
Summarize the following text in Hindi.

Text:
रूस के विदेश मंत्री सर्गेई लावरोव बीबीसी के कार्यक्रम हार्ड टॉक में दिए एक साक्षात्कार में रूस के विदेश मंत्री सर्गेई लावरोव ने कहा, ''मैं गारंटी दे सकता हूं कि रूस ने उस जगह पर कोई छेड़छाड़ नहीं की है.'' ब्रिटेन और अमरीका का आरोप है कि रूस डूमा में संदिग्ध रासायनिक हमले के सबूत छिपाने के लिए सीरियाई सरकार की मदद कर रहा है. अंतराष्ट्रीय जांचकर्ता डूमा कस्बे तक नहीं पहुंच पाए हैं. इस पर रूस ने कहा है कि सीरिया में संदिग्ध रासायनिक हमले वाली जगह का निरीक्षण बुधवार को किया जा सकता है. पुतिन की वॉर्निंग, सीरिया पर फिर हमला हुआ तो होगा बवाल हमले के बाद सीरिया छोड़ना चाहता है अमरीका संदिग्ध रासायनिक हमले का शिकार हुआ एक बच्चा अमरीका ने रासायनिक हथियारों की निगरानी करने वाले अंतरराष्ट्रीय समूह को चेताया था कि संदिग्ध रासायनिक हमले वाली जगह पर रूस सबूतों के साथ हेराफेरी कर सकता है. ओपीसीडब्ल्यू यानी 'ऑगनाइज़ेशन फ़ॉर प्रोहिबिशन ऑफ़ केमिकल वेपंस' दुनिया भर में रासायनिक हथियारों को नष्ट करने और उनकी रोकथाम के लिए काम करती है. सीरिया पर अमरीकी हमलों से असद झुक जाएंगे? कितना जायज़ है सीरिया पर अमरीकी मिसाइल हमला? ओपीसीडब्ल्यू का कहना है कि उसके नौ सदस्यीय जांच दल को दमिश्क में सीरिया और रूस के अधिकारियों ने कहा कि वहां अभी भी सुरक्षा को लेकर कुछ चिंताएं हैं जिन्हें दूर करने की ज़रूरत है. डूमा में सात अप्रैल को जब संदिग्ध रासायनिक हमला हुआ था, तब वहां विद्रोहियों का नियंत्रण था. अब वहां सीरियाई सरकार और रूसी सैनिकों का नियंत्रण है. सीरिया में 'ज़हरीली गैस के हमले में 70 की मौत' 'सीरिया में ज़रूरत पड़ने पर अमरीका दोबारा हमले के लिए तैयार' अमरीका, फ़्रांस और ब्रिटेन ने शनिवार सुबह सीरिया में अलग-अलग सरकारी ठिकानों पर बमबामी शुरू (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

रूस ने सीरिया में संदिग्ध रासायनिक हमले वाली जगह पर सबूतों के साथ किसी तरह की छेड़छाड़ करने के आरोप से इंकार किया है.


Prompt:
Summarize the following text in Hindi.

Text:
मैक्केन के राष्ट्रपति उम्मीदवार होने के कारण एक वक़्त में बुश और ओबामा दोनों उनके प्रतिद्वंद्वी रहे थे. बुश और ओबामा दोनों ने जॉन मैक्केन की जमकर तारीफ़ की. वॉशिंगटन नेशनल कैथेड्रल में जॉन मैक्केन की आख़िरी विदाई में उनकी बेटी मेगेन मैक्केन भी थीं. मैक्केन को आख़िरी श्रद्धांजलि देने राष्ट्रपति ट्रंप नहीं पहुंचे थे. ट्रंप के नहीं आने पर मेगेन मैक्केन ने बिना नाम लिए राष्ट्रपति पर निशाना साधा. उन्होंने कहा, ''हमलोग अमरीका के एक महान सपूत को आख़िरी विदाई देने आए हैं. इस मौक़े पर हम उनकी बात नहीं करेंगे जो समर्पण की इस सीमा तक कभी पहुंच नहीं सकते. वो वैसे लोग हैं जो हमेशा एक ख़ास और आरामतलब दुनिया में रहे. लोग अमरीका को फिर से महान बनाना चाहते हैं, लेकिन मैक्केन का अमरीका हमेशा से महान था.'' एक अमरीकी राजनेता जो वियतनाम युद्ध का हीरो था ट्रंप और मैक्केन के रिश्ते अमरीकी राष्ट्रपति डोनल्ड ट्रंप और मैक्केन के बीच सालों से संबंध ख़राब थे. हाल के दिनों में मैक्केन भी ट्रंप की नीतियों को लेकर हमलावर रहे थे. अरिज़ोन के पूर्व रिपब्लिकन सीनेटर जॉन मैक्केन का 25 अगस्त को ब्रेन कैंसर से निधन हो गया था. अमरीका के लगभग सारे बड़े राजनेता इस शोक सभा में मौजूद थे, लेकिन राष्ट्रपति ट्रंप नहीं आए. शोक सभा में ट्रंप का नहीं आना चर्चा का विषय बना हुआ है. हालांकि मैक्केन के परिवारवालों ने भी साफ़ कर दिया था कि ट्रंप के आने को लेकर कोई दिलचस्पी नहीं है. इस मौक़े पर ओबामा ने मैक्केन की बहादुरी की जमकर तारीफ़ की. मैक्केन अमरीकी नौसेना के बमवर्षक विमान के पायलट, एक युद्धबंदी, सीनियर सीनेटर और राष्ट्रपति के उम्मीदवार रहे थे. उन्हें अमरीका में किसी हीरो की तरह देखा जाता था. मैक्केन अमरीकी राज्य अरिज़ोना के प्रभावी नेता थे. मैक्केन स्किन कैंसर से पीड़ित थे. जुलाई 2017 में पता चला कि वो मस्तिष्क में ट्यूमर की समस्या से भी जूझ रहे हैं. इसके बाद उन्हें वॉशिंगटन में इलाज के लिए शिफ़्ट किया गया था. युद्धबंदी से राष्ट्रपति उम्मीदवार तक अरिज़ोना से मैक्केन छह बार सीनेटर चुने गए. वो 2008 में रिपब्लिकन पार्टी की तरफ़ से राष्ट्रपति के उम्मीदवार भी बनाए गए. मैक्केन के पिता और दादा दोनों नेवी में एडमिरल थे. वियतनाम युद्ध में वो लड़ाकू विमान के पायलट थे. इस युद्ध में मैक्केन के विमान को जब मार गिराया गया तो वो ख़ुद को बचाने में कामयाब रहे थे. वो वियतनाम में पांच सालों तक युद्धबंदी भी रहे थे. युद्धबंदी के दौरान उन्हें कई तरह की प्रताड़ना का भी सामना करना पड़ा था. सीरिया के गृह युद्ध में अमरीका के हस्तक्षेप नहीं करने पर मैक्केन ने तत्कालीन राष्ट्रपति बराक ओबामा की आलोचना की थी. हालांकि मैक्केन ने अपनी राय रखने में पार्टी लाइन की भी परवाह नहीं की. वो ट्रंप की भी ख़ूब आलोचना करते थे. मैक्केन ट्रंप की सख़्त प्रवासी नीति के ख़िलाफ़ थे. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

वियतनाम युद्ध के हीरो और अमरीकी सीनेटर जॉन मैक्केन को आख़िरी श्रद्धांजलि देने पूर्व राष्ट्रपति बराक ओबामा और जॉर्ज डब्ल्यू बुश दोनों पहुंचे.


Prompt:
Summarize the following text in Hindi.

Text:
एक घंटे चले इस भाषण में मोदी ने प्रधानमंत्री को भी कटघरे में लिया और देश की सरकार बदलने की मांग की. रैली में पार्टी के वरिष्ठ नेता लालकृष्ण आडवाणी मौजूद नहीं थे. मोदी ने केंद्र सरकार पर हमला करते हुए कहा कि यूपीए सरकार उन्हीं विभागों में अच्छा कर रही है जो राज्यों के हवाले हैं और राज्यों के विकास का जोड़ लगाकर वह ख़ुद वाहवाही लूटती है. पीएम पर निशाना मोदी का आरोप था कि यूपीए सरकार की प्राथमिकताएं ग़रीब विरोधी हैं. उन्होंने उड्डयन मंत्रालय का हवाला देते हुए कहा, ‘एविएशन में सरकार ने 31 हज़ार करोड़ का पैकेज दिया है.’ मोदी ने प्रधानमंत्री मनमोहन सिंह पर अमरीका में देश की ग़रीबी की मार्केटिंग करने का आरोप लगाया. उनका कहना था, ‘अमरीका के राष्ट्रपति ओबामा के सामने 125 करोड़ के देश के प्रधानमंत्री गिड़गिड़ाते हैं और कहते हैं कि मैं ग़रीब देश का प्रधानमंत्री हूं.’ मोदी ने पाकिस्तान के प्रधानमंत्री नवाज़ शरीफ़ की ओर से कुछ पत्रकारों के सामने भारत के प्रधानमंत्री मनमोहन सिंह को कथित तौर पर "देहाती औरत" कहने का आरोप लगाया. मोदी का कहना था कि पत्रकारों से अपेक्षा थी कि वो नवाज़ शरीफ़ के सत्कार को ठुकरा कर चल देते. उनका कहना था, "हमारे राजनीतिक विरोध हैं, वैचारिक विरोध हैं. हम लड़ेंगे घर में, पर दुनिया के किसी देश को हमारे देश पर उंगली उठाने का अधिकार नहीं." मोदी का आरोप था कि प्रधानमंत्री मनमोहन सिंह की उनकी ही पार्टी में इज़्ज़त नहीं रह गई है. उन्होंने कहा, "आज देश में परिवारशाही और लोकशाही के बीच भयंकर युद्ध छिड़ गया है. परिवारशाही लोकशाही का गला घोंटने पर उतारू है. अब देश की जनता को फ़ैसला करना है कि यह देश संविधान के अनुसार चलेगा या शहज़ादे की इच्छा के अनुसार चलेगा. शहज़ादे की बीन पर चलेगा." 'ड्रीम टीम चाहिए' मोदी का कहना था, ‘दस साल से देश यूपीए को झेल रहा है. दिल्ली में हमने डर्टी टीम के कारनामे देखे हैं. देश को ड्रीम टीम चाहिए न कि डर्टी टीम.’ मोदी ने प्रधानमंत्री से मांग की कि वो पाकिस्तानी प्रधानमंत्री से मुलाक़ात के दौरान सीमा पर भारतीय सैनिकों की हत्या, पाकिस्तानी कश्मीर के भारत में विलय और आतंकवाद के मुद्दों को उठाएं. मोदी ने यह भी कहा कि कुछ साल बाद देश की आज़ादी की 75वीं सालगिरह मनाई जाएगी. उन्होंने लोगों से पूछा, ‘हमें तय करना है कि हम देश को अमृत महोत्सव तक पहुंचते-पहुंचते कहां से कहां तक ले जाना चाहते हैं.’ रैली में आए लोगों का आभार जताते हुए मोदी ने ख़ुद के बारे में कहा, ‘बचपन में जो इंसान रेल के डिब्बे में चाय बेचकर गुज़ारा करता था, ऐसे ग़रीब परिवार के बच्चे को आज आपने यहां बिठा दिया है. मैं मन से न कभी शासक था, न शासक हूं और न शासक बनने के सपने देखता हूं.’ 'मां-बेटे-दामाद की सरकार' उन्होंने कांग्रेस को लक्ष्य कर यह भी कहा, ''अकेले दिल्ली में कई सरकारें हैं. एक मां की सरकार है, एक बेटे की नई सरकार है, एक दामाद की सरकार है.'' अपने भाषण में मोदी ने भ्रष्टाचार, कथित कॉमनवेल्थ घोटाले और दिल्ली के बलात्कार कांड का हवाला भी लिया और कांग्रेस सरकारों की कार्यशैली पर उंगली उठाई. कॉमनवेल्थ खेलों में कथित घोटाले को लेकर उनका कहना था, ‘हमें अच्छा अवसर मिला था, जिसे हमने गंवा दिया. यह डाका तिजोरी पर ही नहीं, उन्होंने हिंदुस्तान के भाग्य पर ताला लगा दिया है.’ मोदी के भाषण में दिल्ली की मुख्यमंत्री शीला दीक्षित भी निशाने पर रहीं. उनका आरोप था कि ‘दिल्ली की मुख्यमंत्री के पास रिबन काटने के सिवा कोई काम नहीं है. यह शायद अकेली मुख्यमंत्री हैं, जो हर गड़बड़ी की ज़िम्मेदारी दूसरों पर डाल देती हैं.'' मोदी की दिल्ली में यह पहली रैली थी. रैली के दौरान हज़ारों लोग पहुंचे. रैली को पूर्व भाजपा अध्यक्ष नितिन गडकरी, नवजोत सिंह सिद्धू और स्थानीय नेताओं ने भी संबोधित किया. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और क्लिक करें ट्विटर पर भी फ़ॉलो कर सकते हैं.)

Summary:

गुजरात के मुख्यमंत्री नरेंद्र मोदी ने आज दिल्ली में अपनी रैली के दौरान गांधी परिवार, दिल्ली की कांग्रेस सरकार और केंद्र की यूपीए सरकार पर जमकर कटाक्ष किए.


Prompt:
Summarize the following text in Hindi.

Text:
डच कोच को भारतीय टीम से जुड़े हुए सिर्फ़ पांच महीने हुए हैं. पॉल फ़ान एस हिमाचल प्रदेश में रविवार को ही शुरू हुए राष्ट्रीय टीम के शिविर में नहीं पहुंचे थे. इसी के बाद उन्हें हटाए जाने की अटकलें लगने लगी थीं. फ़ान एस को इसी साल फरवरी में भारतीय हॉकी टीम का कोच नियुक्त किया गया था. समाप्त वो पिछले दस साल में भारतीय हॉकी टीम के छठे विदेशी कोच हैं. फ़ान एस ने बतौर भारतीय कोच ऑस्ट्रेलिया के टैरी वाल्श का स्थान लिया था जिन्होंने पिछले साल अक्टूबर में वेतन से जुड़े विवाद के बाद इस्तीफ़ा दे दिया था. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

भारतीय हॉकी टीम के कोच पॉल फ़ान एस का कहना है कि उन्हें हटा दिया गया है.


Prompt:
Summarize the following text in Hindi.

Text:
मरने वालों में तीन क्रू मेंबर और सेना के दो अफ़सर शामिल हैं. एमआई-8 हेलीकॉप्टर पर इदलिब प्रांत में विद्रोहियों ने हमला किया. हेलीकॉप्टर युद्धग्रस्त अलेप्पो शहर में फंसे नागरिकों को राहत सामग्री बांटकर लौट रहा था. अभी ये साफ़ नहीं हो पाया है कि विद्रोहियों के किस गुट ने ये हमला किया. समाप्त रूस ने कहा है कि सीरिया में विद्रोहियों ने उसके हेलीकॉप्टर को मार गिराया इदलिब में कट्टरपंथी जेहादी ग्रुप समेत विद्रोहियों के गठबंधन का दबदबा है. सोशल मीडिया पर जलते हुए हेलीकॉप्टर और उसमें सवार लोगों की तस्वीरें वायरल हो रही हैं. वीडियो फ़ुटेज में दो जली हुई लाशें भी दिखाई दे रही हैं. रूस ने पिछले साल के आख़िर में सीरिया के राष्ट्रपति असद की सहायता के लिए विद्रोहियों पर हवाई हमले शुरू किए थे. तब से लेकर अब तक ये किसी एक हमले में रूस को पहुंचा सबसे बड़ा नुकसान है. (बीबीसी हिंदी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

रूस ने कहा है कि उत्तरी सीरिया में विद्रोहियों ने उसके एक हेलीकॉप्टर को मार गिराया है जिससे उसमें सवार पांच लोगों की मौत हो गई.


Prompt:
Summarize the following text in Hindi.

Text:
भारत में इस समय सरकार सत्तारुढ़ बीजेपी की है. ये पार्टी संघ परिवार का एक हिस्सा है, यानी दोनों की विचारधारा एक है. इससे पहले गुरुवार को तेलंगाना में आरएसएस ने एक मार्च निकाला था. सुचित्र विजयन नाम के एक व्यक्ति ने आरएसएस के उस मार्च की वीडियो क्लिप को ट्वीटर पर शेयर किया था. इमरान ख़ान ने सुचित्र विजयन के ट्वीट को रीट्वीट करते हुए लिखा है, "आरएसएस के कारण मुसलमानों का नरसंहार हो उससे पहले अंतरराष्ट्रीय जगत को जग जाना चाहिए. मुसलमानों के नरसंहार के सामने दुनिया के दूसरे नरसंहार बहुत छोटे साबित होंगे. किसी धर्म विशेष से नफ़रत के आधार पर जब कभी भी हिटलर के ब्राउन शर्ट्स या आरएसएस जैसे मिलिशिया संगठन बनते हैं, उनका अंत हमेशा नरसंहार पर होता है." समाप्त इमरान ख़ान पहले भी आरएसएस पर हमला करते रहे हैं. इमरान ख़ान जब भी भारत की मौजूदा नरेंद्र मोदी की सरकार पर हमला करते हैं वो इसमें आरएसएस को ज़रूर शामिल करते हैं साथ ही वो भारत की बीजेपी सरकार की तुलना जर्मन की नाज़ी सरकार से करते हैं. इसी साल अगस्त 30 को इमरान ख़ान ने एक ट्वीट में कहा था कि "कश्मीर के लोगों के दूत के तौर पर मैं कश्मीरियों पर फासिस्ट मोदी सरकार की ज्यादतियों और मानवाधिकार उल्लंघनों के बारे में अंतरराष्ट्रीय समुदाय को बताता रहूंगा. पश्चिमी दुनिया को नहीं पता है कि आरएसएस का एजेंडा जर्मन के नाज़ीवाद से प्रेरित है." पाँच अगस्त को भारत सरकार ने जम्मू-कश्मीर को विशेष राज्य का दर्जा देने वाले संवैधानिक प्रावधान धारा 370 को ख़त्म करने का फ़ैसला किया था. इसके साथ ही जम्मू-कश्मीर राज्य को दो केंद्र प्रशासित राज्यों में विभाजित करने का फ़ैसला किया था. मोदी सरकार के इस फ़ैसले का विरोध करने के लिए भी इमरान ख़ान ने आरएसएस को निशाना बनाया था. संयुक्त राष्ट्र महासभा की बैठक में भी इमरान ख़ान ने अपने भाषण में आरएसएस पर हमला किया था. इमरान आरएसएस की तुलना जर्मनी के तानाशाह हिटलर से कई बार कर चुके हैं. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

पाकिस्तान के प्रधानमंत्री इमरान ख़ान ने राष्ट्रीय सेवक संघ (आरएसएस) पर एक बार फिर हमला किया है.


Prompt:
Summarize the following text in Hindi.

Text:
महात्मा गांधी और कस्तूरबा गांधी दक्षिण भारत के दौरे में जब गांधी मायावरम पहुंचे तब उनका एक नए शब्द से सामना हुआ और वो शब्द था 'पंचम'. यह पंचम शब्द संगीत की भाषा में तो बहुत अच्छा माना जा सकता है लेकिन पंचम शब्द का प्रयोग दक्षिण भारत में दलितों के लिए किया जाता था. यह कहा जाता था कि ये लोग हिंदू धर्म में चार वर्णों की व्यवस्था से बाहर के लोग हैं. दलित पांचवा वर्ण हैं और इन्हें इन चार वर्णों में शामिल नहीं किया जा सकता. मायावरम में पंचमों से मुलाक़ात के बाद महात्मा गांधी को दक्षिण अफ़्रीका के अपने वो दिन याद आए जब वो दलितों को अपने घर खाने के लिए बुलाते थे और महसूस करते थे कि कोई उनका विरोध नहीं कर रहा है. लेकिन एक तरह का दबा हुआ विरोध ख़ुद कस्तूरबा गांधी की तरफ़ से होता था. समाप्त कस्तूरबा को लगता था कि शायद भारत में पहुंचकर यह समस्या और बड़ी और विकराल होगी. दक्षिण अफ़्रीका में घर से ज़्यादा दूरी होने की वजह से शायद लोग एकसाथ आसानी से आ जाते हैं लेकिन भारत में यह काम कठिन होगा. कस्तूरबा गांधी का यह अनुमान ग़लत नहीं था. गांधी को बाहर वाले कमरे में ठहराया जब गांधी चंपारण जाने वाले थे और बांकीपुर स्टेशन उतरे जो पटना का पुराना नाम था. उन्हें कुछ लोग राजेंद्र प्रसाद के घर ले गए. उस समय राजेंद्र प्रसाद घर पर नहीं थे और वहां मौजूद नौकर गांधी को पहचानते नहीं थे. इसलिए उन्हें बाहर वाले कमरे में ठहरा दिया गया क्योंकि उन्हें लगा कि यह शख़्स पता नहीं किस जाती या धर्म से होगा. इस व्यवहार से गांधी बहुत ही खिन्न हो गए. बाद में गांधी ने जब अहमदाबाद के पास अपना आश्रम बनाया तब ठक्कर बापा का पत्र लेकर एक आदमी उनके पास आया. उस पत्र में ठक्कर बापा ने लिखा था, ''आप कहते हैं कि सभी लोग बराबर हैं और अगर आश्रम के नियमों का पालन करेंगे तो उन्हें आश्रम में रहने की जगह दी जाएगी. इसलिए मैं एक आदमी को आपके आश्रम में रहने के लिए भेज रहा हूं. वो एक दलित हैं और आपको उन्हें आश्रम में रखने पर विचार करना है.'' दलित को रखने पर हंगामा गांधी ठक्कर बापा को मना नहीं कर सकते थे. मना ना करने एक वजह यह भी थी कि गांधी के प्रयोग का यह पहला चरण था और गांधी देखना चाहते थे कि उन्हें क्या हासिल होता है. जो व्यक्ति आश्रम में रहने आए उनका नाम दूदा भाई था और साथ में उनकी पत्नी दानी बेन और एक छोटी बच्ची थी. इन तीनों को गांधी ने आश्रम में जगह दी तो अहमदाबाद में हंगामा हो गया. जुलूस निकला और नारे लगे. जो सवर्ण आश्रम को चंदा देते थे उन्होंने चंदा देना बंद कर दिया. आश्रम बंद होने की नौबत आ गई. आसपास के लोगों ने गाली देना शुरू कर दिया और दूदा भाई का जीना हराम कर दिया. लेकिन गांधी अपने फ़ैसले से टस से मस नहीं हुए. जब गांधी को यह पता चला कि कस्तूरबा जाने-अनजाने आश्रम की अन्य महिलाओं का केंद्र बन गई हैं और दूदा भाई को आश्रम में रखने का विरोध कर रही हैं तो उन्होंने कहा कि यह नहीं होगा. गांधी से तलाक़ की बात गांधी कहते हैं कि उन्होंने बहुत ऊंची आवाज़ में कस्तूरबा से कहा कि वो अपना फ़ैसला नहीं बदलेंगे. उन्होंने कस्तूरबा से यहां तक कह दिया कि अगर वो चाहें तो अपना अलग रास्ता अपना सकती हैं. इसे झगड़ा नहीं माना जाएगा लेकिन अब वो दोनों एक साथ नहीं रह सकते. यह उनका तलाक़ होगा. यह नाराज़गी ज़ाहिर करने के बाद गांधी ने दो चीज़ें कीं. एक तो उन्होंने ईश्वर से हाथ जोड़कर माफ़ी मांगी कि ग़ुस्सा उनकी एक समस्या है और वो इससे कैसे निपटेंगे नहीं जानते. दूसरा, उन्होंने अपने एक मित्र को पत्र लिखकर पूरी घटना की जानकारी दी और कहा कि यह बात एक अछूत व्यक्ति को आश्रम में रखने की वजह से हुई है और उन्होंने कस्तूरबा से कह दिया है कि अब उनके रास्ते अलग हो चुके हैं. यह बात वो सार्वजनिक करते हैं. बाद में कुछ नहीं हुआ. दूदा भाई आश्रम में रहे और उनकी पत्नी भी रहीं. सब कुछ ठीक ठाक हो गया. जो धन बंद हो गया था वो दूसरे स्रोत से आने लगा था लेकिन गांधी दलितों को मुख्यधारा में लाने के लिए जो कुछ भी कर सकते थे उन्होंने किया. इस हद तक किया कि अगर इससे उनका परिवार प्रभावित हो जाए या उनका वैवाहिक जीवन छिन्न भिन्न हो जाए उन्हें फ़र्क नहीं पड़ता था. ये भी पढ़ेंः (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

महात्मा गांधी छुआछूत के सख्त ख़िलाफ़ थे. वो चाहते थे कि ऐसा समाज बने जिसमें सभी लोगों को बराबरी का दर्जा हासिल हो क्योंकि सभी को एक ही ईश्वर ने बनाया है. उनमें भेदभाव नहीं किया जाना चाहिए.


Prompt:
Summarize the following text in Hindi.

Text:
उदय-नरगिस साथ-साथ ! बॉलीवुड में इस वक़्त उदय चोपड़ा और अभिनेत्री नरगिस फ़ाख़री के कथित रोमांस की चर्चा ज़ोरों पर है. कुछ दिन पहले नरगिस के जन्मदिन पर दोनों ही काम की व्यस्तता की वजह से साथ में वक़्त नहीं गुज़ार पाए. (फ़्रीडा पिंटो ने उतारे कपड़े !) अब चर्चा है कि उदय औरनरगिस ने विदेश में छुट्टियां मनाने का फ़ैसला किया है. उदय सोशल नेटवर्किंग साइट ट्विटर पर नरगिस के प्रति अपनी पसंद कई बार स्वीकार कर चुके हैं. लेकिन नरगिस ने इस मुद्दे पर चुप्पी साध रखी है. क्या बनेगी 'कृष-4' ? अभी राकेश रोशन निर्देशित और ऋतिक रोशन अभिनीत 'कृष-3' रिलीज़ भी नहीं हुई है और इसके सीक्वल की तैयारियां होने लगी हैं. फ़िल्म के निर्देशक राकेश रोशन ने फ़िल्म की स्क्रिप्ट पर शुरुआती तैयारी कर ली है. उन्होंने कहा कि 'कृष-3' अगर लोगों को पसंद आई तो वो कृष-4 भी ज़रूर बनाएंगे. 'कृष-3' एक नवंबर को रिलीज़ हो रही है. इसमें ऋतिक के अलावा प्रियंका चोपड़ा, कंगना रनाउत और विवेक ओबेरॉय की मुख्य भूमिका है. 'सिंघम-2' से करीना आउट अजय देवगन की साल 2011 में रिलीज़ हुई सुपरहिट फ़िल्म 'सिंघम' के सीक्वल 'सिंघम-2' से करीना कपूर बाहर हो गई हैं. फ़िल्म के निर्देशक रोहित शेट्टी ने तय किया है कि उनकी जगह किसी नई हीरोइन को लिया जाएगा. (बाल-बाल बचीं दीपिका !) दरअसल रोहित ने 'चेन्नई एक्सप्रेस' की शूटिंग से पहले ही करीना को 'सिंघम-2' के लिए अप्रोच किया था और बताया जाता है कि करीना ने इसके लिए हामी भी भर दी थी लेकिन अब रोहित का मानना है कि फ़िल्म में हीरोइन का रोल बेहद छोटा है और करीना जैसी स्थापित हीरोइन के साथ ये इंसाफ़ नहीं होगा. (बीबीसी हिंदी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

उदय चोपड़ा और नरगिस फ़ाख़री के साथ-साथ छुट्टियों पर जाने की ख़बरें, क्या बनेगी कृष-4 और सिंगम-2 से क्यों बाहर हुईं करीना कपूर. पढ़िए ख़बरें मुंबई डायरी में.


Prompt:
Summarize the following text in Hindi.

Text:
परवेश वर्मा बीजेपी सांसद परवेश वर्मा का दिल्ली की एक चुनावी सभा और समाचार एजेंसी ANI को दिया इंटरव्यू चर्चा में है. परवेश वर्मा ने एक चुनावी रैली में कहा था, ''ये बात नोट करके रख लेना. ये चुनाव कोई छोटा-मोटा चुनाव नहीं है. ये देश की अस्मिता, एकता का चुनाव है. अगर 11 फरवरी को बीजेपी की सरकार बन गई तो एक घंटे के अंदर शाहीन बाग़ में आपको एक भी आदमी दिखे तो मैं भी यही हूं और आप भी यहीं हैं.'' परवेश वर्मा ने कहा, ''बीजेपी सरकार आने के बाद शाहीन बाग़ में एक आदमी दिखाई नहीं देगा. मैं आपको वादा करके जा रहा हूं अगर दिल्ली में मेरी सरकार बन गई तो मुझे एक महीने का वक़्त दे देना. मेरे लोकसभा क्षेत्र में जितनी मस्जिद सरकारी ज़मीन पर बनी हैं, एक महीने के अंदर एक मस्जिद नहीं छोड़ूंगा.'' इस बयान पर चर्चा शुरू ही हुई थी, तब तक परवेश वर्मा का एक और बयान विवादों में आ गया. समाप्त 'बहन, बेटियों को उठाएंगे...रेप करेंगे' परवेश वर्मा ने समाचार एजेंसी ANI को एक इंटरव्यू दिया. इस इंटरव्यू में भी परवेश ने एक और विवादास्पद बयान दिया. परवेश वर्मा ने कहा, ''देखिए अरविंद केजरीवाल और दिल्ली के डिप्टी सीएम मनीष सिसोदिया भी कहते हैं कि वो शाहीन बाग़ के साथ हैं. आज से कुछ साल पहले जो आग कश्मीर में लगी थी. वहां कश्मीरी पंडितों की बहन, बेटियों के साथ रेप हुआ था.'' ''इसके बाद ये आग यूपी, हैदराबाद, केरल में लगती रही. आज वो आग दिल्ली के एक कोने में लग गई है. ये आग कभी भी दिल्ली वालों के घरों में पहुंच सकती हैं.'' परवेश वर्मा ने कहा, ''दिल्ली वालों को सोच समझकर फ़ैसला करना पड़ेगा. ये लोग आपके घरों में घुसेंगे. आपकी बहन, बेटियों को उठाएंगे, उनका रेप करेंगे. उनको मारेंगे. इसलिए आज समय है. कल मोदीजी और अमित शाह जी बचाने नहीं आएंगे.'' परवेश वर्मा के इन दोनों ही बयानों की सोशल मीडिया पर चर्चा है. ज़्यादातर लोग परवेश के बयानों की आलोचना कर रहे हैं. सोशल मीडिया पर किसने क्या कहा? काज़िम नाम के यूज़र ने लिखा, ''प्रधानमंत्री जी, अगर मन की बात से फुर्सत मिल गई हो तो प्लीज़ इंडिया आपके एक्शन का इंतज़ार कर रहा है.'' पल्लवी नाम की यूज़र ने लिखा, ''अनुराग ठाकुर और परवेश वर्मा को इस्तीफ़ा देना चाहिए. ये बीजेपी का असली चेहरा है. भड़काऊ भाषण देना और हिंसा के लिए उकसाना.'' @Lukky_Vaishnav ने परवेश के बयान का समर्थन करते हुए लिखा- हम आपके साथ हैं. अमित चौबे ने लिखा, ''परवेश वर्मा जी जीडीपी और बेरोज़गारी के बारे में बात कीजिए. ये आपकी भी मदद करेगा और हमारी भी.'' शाहरुख सिद्दीक़ी ने लिखा, ''बीजेपी सांसद परवेश वर्मा खुले आम मस्जिद को गिराने के नाम पर वोट मांग रहे हैं. इनके लिए भी कोई क़ानून है? चुनाव आयोग को ये दिख नहीं रहा?'' बीजेपी नेताओं के हालिया विवादित बयान 20 दिसंबर 2019 तब बीजेपी नेता और अब दिल्ली के मॉडल टाउन से बीजेपी उम्मीदवार कपिल मिश्रा ने नागरिकता संशोधन क़ानून के समर्थन में रैली निकाली. इस रैली में कपिल मिश्रा कुछ भड़काऊ नारे लगाते दिखे थे. ये नारा था, ''देश के गद्दारों को, गोली मारों **** को.'' 22 जनवरी नागरिकता संशोधन क़ानून के समर्थन में लखनऊ में बीजेपी की एक रैली हुई. इस रैली में यूपी के सीएम योगी आदित्यनाथ ने कहा, ''अब इन्होंने क्या किया है. अपने घर की महिलाओं को चौराहे-चौराहे पर बैठाना शुरू कर दिया है. कितना बड़ा अपराध कि पुरुष घर में सो रहा है रजाई ओढ़कर और महिलाओं को आगे करके चौराहे-चौराहे पर बैठाया जा रहा है." 23 जनवरी दिल्ली के मॉडल टाउन से बीजेपी उम्मीदवार कपिल मिश्रा का एक ट्वीट चर्चा में रहा. इस ट्वीट में कपिल मिश्रा ने लिखा था- 8 फरवरी को दिल्ली में इंडिया बनाम पाकिस्तान मैच होगा. इस ट्वीट के बाद कपिल को चुनाव आयोग ने नोटिस भी भेजा था. 26 जनवरी दिल्ली की एक चुनावी रैली में गृह मंत्री अमित शाह ने कहा, ''बटन इतने ग़ुस्से से दबाना कि बटन यहां बाबरपुर में दबे. करंट तुरंत शाहीन बाग़ के अंदर लगे.'' इसी रैली में नागरिकता क़ानून का विरोध करने वाले लड़के को बीजेपी के कार्यकर्ताओं के पीटने का वीडियो वायरल हुआ था. 27 जनवरी केंद्रीय वित्त राज्य मंत्री अनुराग ठाकुर ने दिल्ली की एक सभा में भड़काऊ नारे लगवाए. अनुराग ठाकुर का एक वीडियो वायरल हुआ. इस वीडियो में अनुराग ठाकुर कहते हैं- "देश के गद्दारों को..." चुनावी सभा में जुटे लोग इसके बाद कहते हैं, "गोली मारो **** को." ये सुनकर अनुराग कहते हैं- ''पीछे तक आवाज़ आनी चाहिए. गिरिराज जी को सुनाई दे." (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

दिल्ली चुनावों में बीजेपी नेताओं की ओर से विवादास्पद बयान देने की कड़ी में नया नाम सांसद परवेश वर्मा का है.


Prompt:
Summarize the following text in Hindi.

Text:
ब्राज़ील में सरकार ने आवासीय सुधारों के लिए अरबों डॉलर ख़र्च किए लेकिन रियो के गरीबों को इसका फ़ायदा मिलना अभी बाकी है. फ़ोटोग्राफ़र तारिक़ ज़ैदी मानते हैं कि इस समुदाय को आपसी सौहार्द, सम्मान और अपने घर पर गर्व की भावना एक धागे में बांधे रखती है. 2016 ओलंपिक खेल और 2014 फ़ुटबॉल विश्व कप की मेज़बानी करने वाले ब्राज़ील ने रियो के फ़ेवला में रहने वाले लोगों के जीवन में सुधार करने का वादा किया था. लेकिन सरकार के इन झुग्गी-बस्तियों में सुधार पर अरबों डॉलर करने का एक ऐसा नतीजा भी हुआ है जो किसी ने नहीं चाहा था. यहां अब किराया इतना बढ़ गया है कि ये ग़रीबों की पहुंच से बाहर हो गया है और सबसे ग़रीब लोग अपने घर छोड़कर खाली पड़ी पुरानी सरकारी इमारतों में रहने के मजबूर हैं. मारकाना स्टेडियम से एक मील कम दूरी पर स्थिति फ़वेला मैनग्वेरा में सैकड़ों परिवार ऐसी खाली इमारतों में रहने को मजबूर हैं जिनमें न पानी की आपूर्ति होती है और न बिजली आती है. यह साफ़-सफ़ाई की भी कोई व्यवस्था नहीं है. 16 साल की पामेला अपनी मां और 7 महीने की बेटी के साथ उस इमारत में रहती हैं जिसमें कभी ब्राज़ील का इंस्टीट्यूट ऑफ़ जियोग्राफ़ी एंड स्टेटि्स्टिक्स (आईबीजीई) था. इस इमारत को संस्थान ने 17 साल पहले खाली कर दिया था. अब यहां क़रीब सौ परिवार रहते हैं. पामेला इस इमारत में 15 साल से रह रही हैं. उनकी मां यहां आकर रहने वाली दूसरी महिला थीं. लेकिन ऐसे लोग जो अब फ़ेवाल में किराया देने में असमर्थ हैं यहां आकर रह रहे हैं. हर सप्ताह यहां नए परिवार पहुंच रहे हैं. रियो में क़रीब बीस लाख लोग जो कुल आबादी के 30 प्रतिशत हैं फ़वेला में रहते हैं. ऐसी बस्तियों में सफ़ाई, स्वास्थ्य, शिक्षा और सुरक्षा के पर्याप्त इंतेज़ाम नहीं होते हैं. इन बस्तियों में रह रहे लोगों के जीवन में सुधार के लिए 2.6 अरब डॉलर का कार्यक्रम चलाया गया लेकिन इसका कोई ख़ास असर नहीं हुआ. खाली कर दी गई आईबीजीई की इमारत में 2012 तक सांस्कृतिक केंद्र खोलने की योजना थी. लेकिन अभी तक यहां कुछ नहीं बदला है. 12 वरषीय टायना आईबीजीई इमारत में चार-पांच साल से रह रही हैं. रियो में ब्राज़ील के किसी भी अन्य नगर के मुक़ाबले ज़्यादा लोग फ़वेला में रहते हैं. यदि रियो के सभी फ़वेला को एक जगह कर दिया जाए तो ये देश का सातवां सबसे ज़्यादा आबादी वाला शहर होगा. 2013 की एक जनगणना के मुताबिक फ़वेला में रहने वाले 32 प्रतिशत लोग खुद को मज़दूर वर्ग का मानते हैं जबकि 65 प्रतिशत मध्यमवर्ग का बताता है. छोड़ दी गईं इमारतों के खाली क्षेत्र का इस्तेमाल समुदाय कर रहे हैं. विला दो मेट्रो फ़वेला के पार्किंग कंपाउंड में डांस क्लास चल रही है. आईबीजीई इमारत में बच्चे साइकलि चलाते हैं, अपने छोटे-भाई बहनों का ध्यान रखते हैं. यहां रह रहे अधिकतर परिवारों के घर पानी नहीं आता है. इमारत के कुछ हिस्सों में ही पानी आता है जहां से लोगों को इसे भरकर लाना होता है. विला डो मेट्रो में औरतें अपनी बाल्टियां भरने का इंतेज़ार कर रही हैं. रियो की तीस प्रतिशत आबादी ऐसे इलाक़ों में रहती है जहां साफ-सफ़ाई की कोई व्यवस्था नहीं है. विला डो मेट्रो के बाहर कूड़े का ढेर जमा है. क्रिस्टीन विला डो मेट्रो की एक खाली पड़ी इमारत में चार-पांच साल से रह रहीं हैं. उनके पांच बच्चे हैं. डाटा पॉपुलर इंस्टीट्यूट के डाटा के मुताबिक फ़वेला में रहने वाले 42 फ़ीसदी परिवारों में प्रमुख महिला हैं. अंतिम छोर पर होने के बावजूद ये समुदाय सहभागिता और सहयोग पर आधारित समाज बनाने की कोशिश कर रहा है. इस घर पर बनी इस ग्राफ़िटी में संदेश लिखा है- "हम सब इंसान हैं." बजट की भारी कटौती का सामना कर रहे रियो में लोगों के जीवन में सुधार की गुंज़ाइश बहुत कम ही नज़र आती है. तमाम मुश्किलों के बावजूद शोध में शामिल हो दो-तिहाई लोगों का कहना था कि वो अपना इलाका छोड़कर नहीं जाएंगे. वो आपसी सौहार्द, सम्मान और अपने घर के प्रति गर्व की भावना को यहीं रहने की अहम वजह बताते हैं. सभी तस्वीरें © Tariq Zaidi ने ली हैं. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

फ़वेला यानी झुग्गियों की क़ीमते बढ़ने के बाद अब ब्राज़ील के ग़रीब लोग छोड़ दी गईं पुरानी सरकारी इमारतों में रहने को मजबूर हैं.


Prompt:
Summarize the following text in Hindi.

Text:
कोलकाता ने इस सीज़न के पहले ही मैच में मुंबई इंडियंस को सात विकेट से मात दी थी. दूसरे मुक़ाबले में उसे रॉयल चैंलेंजर्स बैंगलौर से 3 विकेट से हार का सामना करना पड़ा था. ख़राब फिल्डिंग का ख़ामियाज़ा बैंगलौर के ख़िलाफ़ कोलकाता को ख़राब फ़िल्डिंग का ख़ामियाज़ा भुगतना पड़ा, ख़ासकर क्रिस गेल का कैच छोडना और उन्हें रन आउट करने के मौक़े गंवाना उसके लिए काफ़ी महंगा साबित हुआ था. गेल ने इसका फ़ायदा उठाते हुए नाबाद 96 रन बनाकर अपनी टीम को जीत की राह दिखाई. कोलकाता लगभग एक सप्ताह बाद मैदान में उतरेगी, इसलिए उसके खिलाड़ी तो तरो-ताज़ा होंगे लेकिन उन्हे लय पकडने में समय लग सकता हैं. समाप्त गंभीर का फ़िट होना ज़रूरी कप्तान गौतम गंभीर को पिछले दिनों बुखार था जबकि वह टीम के आक्रामक सलामी बल्लेबाज़ हैं. उनका फ़िट होना टीम के लिए ज़रूरी हैं. गंभीर ने बैंगलोर के ख़िलाफ़ 58 और मुंबई इंडियंस के ख़िलाफ़ 57 रन बनाए. उनका साथ देने के लिए रॉबिन उथप्पा हैं. मध्य क्रम में मनीष पांडेय और युसुफ़ पठान भी तेज़-तर्रार बल्लेबाज़ी कर सकते हैं. इनके बाद साकिब-अल-हसन और आंद्रे रसेल हैं. साफ़ है कि कोलकाता की बल्लेबाज़ी में दम है. गेंदबाज़ी में मोर्ने मोर्कल पिछले सीज़न में तुरूप का इक्का साबित हुए थे. वही स्पिन में सुनील नारायन की रहस्यमयी बॉलिंग अब पहले जैसी नहीं रहा. मोर्केल की धार कुंद? चकिंग का आरोप लगने के बाद आईपीएल में नारायन की वापसी से पहले जो गेंदबाज़ी परीक्षण हुआ उससे उनकी धार में थोड़ी कमी आई है. पंजाब की टीम कब अच्छा खेले और कब खराब, यह कहना मुश्किल हैं. डेविड मिलर और ग्लेन मैक्सवैल अभी छोटी-छोटी पारी ही खेल सके हैं. सहवाग अब तक अपना चिर-परिचित अंदाज़ नहीं दिखा पाए हैं. कप्तान जॉर्ज बैली ने मुंबई इंडियंस के ख़िलाफ़ नाबाद 61 रन बनाए जो जीत में सहायक साबित हुए. गेंदबाज़ी में मिचेल जॉनसन दिल्ली के ख़िलाफ़ ना सिर्फ महंगे साबित हुए. उन्हे कोई विकेट भी नहीं मिला. स्पिन में सारा भार अक्षर पटेल पर हैं. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

मौजूदा आईपीएल चैंपियन कोलकाता नाइटराइडर्स शनिवार को पुणे में किंग्स इलेवन पंजाब का सामना करेगी. पर उसके लिए सबसे बड़ी चिंता की बात कप्तान गौतम गंभीर का बीमार होना है.


Prompt:
Summarize the following text in Hindi.

Text:
अमरीकी सैनिकों के साथ मौजूद संवाददाताओं के अनुसार शहर के केंद्र और उत्तर-पूर्वी इलाक़े में चरमपंथी अब भी सक्रिय हैं. हालाँकि अमरीकी कमांडरों का कहना है कि फ़लूजा के 80 प्रतिशत हिस्से पर उनका क़ब्ज़ा हो चुका है. उनका कहना है कि बड़े संघर्ष की घटनाएँ आगे ज़्यादा दिन नहीं चलेंगी. अमरीकी सेना का अनुमान है कि सोमवार को शुरू हमले के बाद से फ़लूजा में कम से कम 600 चरमपंथी मारे जा चुके हैं. क़रीब 150 चरमपंथी गिरफ़्तार भी किए गए हैं, जिनमें 50 ग़ैर-इराक़ी हैं. भारी मात्रा में चरमपंथियों के हथियार भी पकड़े गए हैं. हताहत अमरीकी सैनिक लड़ाई में 22 अमरीकी सैनिक और पाँच इराक़ी सैनिक भी मारे गए हैं. पाँच दिन की लड़ाई में 180 अमरीकी सैनिक घायल भी हुए हैं. अमरीकी सैनिक कमांडरों ने कहा है कि उनकी रणनीति चरमपंथियों को शहर के दक्षिणी हिस्से में फ़रात नदी के किनारे घेरने की है. इस बीच एक इस्लामी वेबसाइट पर प्रकाशित बयान में चरमपंथी नेता अबू मुसाब अल-ज़रक़ावी ने अपने समर्थकों से अमरीकी सैनिकों का मुक़ाबला करते रहने को कहा है.

Summary:

इराक़ के शहर फ़लूजा पर अमरीकी और इराक़ी सैनिकों के हमले के पाँचवें दिन भी वहाँ चरमपंथियों ने जगह-जगह मुक़ाबला किया है.


Prompt:
Summarize the following text in Hindi.

Text:
लॉर्ड जस्टिस लेवेसन की ये जांच आठ महीने तक चली इस जांच की अगुवाई करने वाले लॉर्ड जस्टिस लेवेसन ने कहा है कि प्रेस को खुद अपने लिए नए नियम बनाने होंगे. गुरुवार को लंदन में अपनी रिपोर्ट पेश करते हुए लॉर्ड जस्टिस लेवेसन ने कहा है कि ब्रितानी अखबारों ने खुद अपनी ही आचार संहिता की अनदेखी की है जिसकी वजह से निर्दोष लोगों की जिंदगियां तबाह हुईं. उन्होंने यह भी कहा कि ब्रिटेन की सभी पार्टियों के राजनेताओं ने प्रेस के साथ ऐसी नजदीकियां गांठ ली हैं जो जनहित में नहीं हैं. 'बदलाव की जरूरत' "ब्रिटेन की सभी पार्टियों के राजनेताओं ने प्रेस के साथ ऐसी नजदीकियां गांठ ली हैं जो जनहित में नहीं हैं." लॉर्ड जस्टिस लेवेसन रिपोर्ट में कहा गया है कि ब्रिटेन में प्रेस की आजादी तीन सौ वर्षों में बड़ी मेहनत से हासिल की गई और इसे जोखिम में नहीं डाला जाना चाहिए. लॉर्ड जस्टिस लेवेसन ने कहा कि प्रेस संबंधी नियमों में भी बदलाव की जरूरत है. इस जांच की घोषणा ब्रितानी प्रधानमंत्री डेविड कैमरन ने पिछले साल उस वक्त की थी जब पता चला कि 'न्यूज ऑफ द वर्ल्ड' अखबार के लिए काम करने वाले पत्रकारों ने सरे में एक ऐसे स्कूली लड़की मिली डोवलर का मोबाइल फोन हैक कर दिया था जिसकी हत्या कर दी गई थी. इस मामले पर विवाद बढ़ने के बाद इस अखबार को ही बंद कर दिया गया. लॉर्ड जस्टिस लेवेसन की जांच आठ महीनों तक चली और इसमें राजनेताओं, पत्रकारों और मीडिया संस्थानों से जुड़े लोगों से बातचीत कर सबूत जुटाए गए. जस्टिस लॉर्ड लेवेसन ने कहा कि वो अखबारों के लिए एक स्वतंत्र स्व-नियामक तंत्र की स्थापना से जुड़े नए कानून का प्रस्ताव रख रहे हैं. उन्होंने कहा कि इस मामले में सरकार की ये कानूनी जिम्मेदारी बनती है कि वो प्रेस की स्वतंत्रता की पूरी तरह रक्षा करे. इसे भी पढ़ें टॉपिक

Summary:

ब्रिटेन में फोन हैकिंग कांड और इस सिलसिले में प्रेस मानकों से जुड़े मुद्दों की छानबीन की बहुप्रतीक्षित रिपोर्ट आ गई है. रिपोर्ट में कुछ अखबारों पर लापरवाही बरतने और बेहद अनुचित तरीके से व्यवहार करने के आरोप लगे हैं.


Prompt:
Summarize the following text in Hindi.

Text:
पाकिस्तान में सार्वजनिक जगहों पर लगातार हो रहे धमाकों में हाथ होने से उन्होंने स्पष्ट रूप से इनकार किया. हकीमुल्ला मसूद ने बीबीसी से एक ख़ास बातचीत में कहा, ''हम सार्वजनिक जगहों पर धमाकों को ग़लत समझते हैं और इसकी निंदा करते हैं. हम उन सभी हमलों की निंदा करते हैं जिसमें मुसलमानों की जान और माल को नुकसान पहुंचता है.'' सुरक्षा एजेंसियों का मानना है कि पाकिस्तान में धमाके के कारण हजारों लोगों की मौत का जिम्मेदार यही संगठन है. हकीमुल्ला पर एफबीआई ने 30 करोड़ रुपए का ईनाम घोषित कर रखा है. आरोप महसूद का आरोप है कि इन धमाकों के पीछे पाकिस्तानी हुक़ूमत का हाथ है और इसके लिए तहरीक़-ए-तालिबान को ज़िम्मेदार ठहराकर वह जनता के बीच भ्रम फैलाने की कोशिश कर रही है. महसूद ने कहा, ''हम केवल काफिरों और अमरीकियों को निशाना बनाते हैं और बनाते रहेंगे. लेकिन जहां तक धमाकों की बात है, हमने इसमें हाथ होने से कल भी इनकार किया था और आज भी इनकार कर रहे हैं.'' उनका कहना है कि पाकिस्तानी सरकार अगर संजीदा बातचीत करना चाहती है तो वे बात करने को तैयार हैं. हालांकि महसूद ने यह भी बताया कि सरकार ने ऑल पार्टी कान्फ्रेंस के बाद अभी तक ऐसी कोई पेशकश नहीं की है और न ही अपना कोई नुमाइंदा भेजा. पाकिस्तानी सरकार और कबीलाई इलाकों में सक्रिय आतंकी संगठनों के बीच समझौते की कोशिश हुई थी. करीब एक महीना पहले सरकार ने तहरीक़-ए-तालिबान से ताज़ा बातचीत की मंशा जताई थी. 'संघर्ष विराम को तैयार' हकीमुल्ला का कहना है कि अगर सरकार की तरफ से बातचीत की औपचारिक घोषणा की जाती है तो वो इसके लिए तैयार हैं. लेकिन सरकार सीधी बातचीत करना ही नहीं चाहती और मीडिया के मार्फत अपनी मंशा और शर्तों का इजहार करती है. पाकिस्तान के कुछ उलेमा द्वारा संघर्ष विराम की अपील किए जाने को लेकर उन्होंने कहा, ''हम संघर्ष विराम को तैयार हैं लेकिन ड्रोन हमलों को भी बंद करना होगा.'' कबीलाई इलाके में तहरीक़-ए-तालिबान जैसे संगठनों और सरकार के बीच हुए समझौतों के विफल होने में अपनी भूमिका से हकीमुल्ला ने इनकार करते हुए कहा कि कबीलाई इलाके के अन्य संगठनों पर उनका कोई नियंत्रण नहीं है. उन्होंने कहा कि अमरीका के इशारे पर कबीलाई जनता पर बमबारी कर और मदरसों व मस्जिदों को निशाना बना कर सरकार ने ख़ुद वादाख़िलाफी की है. माना जाता है कि तहरीक़-ए-तालिबान की वादाख़िलाफी की वजह से यह समझौता परवान नहीं चढ़ सका. 'पाक में शरिया लागू करेंगे' अमरीका अफगानिस्तान से 2014 में अपने सारे सैनिक वापस बुला लेगा. इस हालत में क्या तहरीक़-ए-तालिबान के नजरिए पर कोई असर पड़ेगा? हकीमुल्ला का कहना है कि, उनका संगठन, सिर्फ अमरीका के साथ पाकिस्तान की दोस्ती के कारण जिहाद नहीं छेड़े हुए है. अमरीकी इशारे पर मुसलमानों का कत्लेआम भी इसका एक प्रमुख कारण है. अमरीकी सेनाओं के चले जाने के बाद उनका अगला मक़सद पाकिस्तान में गैर इस्लामिक सरकार को उखाड़ फेंकना और वहां शरिया क़ानून लाना होगा. (बीबीसी हिंदी का एंड्रॉयड मोबाइल ऐप डाउनलोड करने के लिए क्लिक करें. आप ख़बरें पढ़ने और अपनी राय देने के लिए हमारे फ़ेसबुक पन्ने पर भी आ सकते हैं और ट्विटर पर फ़ॉलो भी कर सकते हैं.)

Summary:

अफगानिस्तान से सटे पाकिस्तान के कबायली इलाक़ों में सक्रिय तहरीक़-ए-तालिबान के मुखिया हकीमुल्ला महसूद ने कहा है कि वह पाकिस्तान सरकार से बातचीत को तैयार हैं मगर साथ ही उन्होंने कहा है कि उनका गुट अमरीकियों को निशाना बनाते रहेगा.


Prompt:
Summarize the following text in Hindi.

Text:
इराक़ के गृह मंत्रालय के प्रवक्ता के अनुसार इराक़ी पुलिस के विभिन्न अभियानों के बाद बंधकों को मुक्त कराया जा सका. ग़ौरतलब है कि मंगलवार को बग़दाद के केंद्रीय इलाक़े में स्थित उच्चशिक्षा मंत्रालय की इमारत से अनेक सरकारी कर्मचारियों को अगवा कर लिया गया था. ख़बरों के अनुसार लगभग 40 लोगों को बंधक बनाया गया था. कितने कर्मचारियों का अपहरण किया गया इस बारे में विरोधाभासी ख़बरें मिली थीं. कुछ लोगों का कहना था कि क़रीब 40 लोगों को अगवा किया गया लेकिन उच्च शिक्षा मंत्री ने अगुवा किए गए लोगों की संख्या 100 से 150 के बीच बताई थी. बाद में शाम होने तक संख्या के बारे में ख़बरें आई हैं कि चालीस लोगों को अगवा किया गया. आंतरिक सुरक्षा मंत्रालय के एक प्रवक्ता ने कहा कि इस घटना के सिलसिले में अनेक वरिष्ठ पुलिस अधिकारियों से पूछताछ की गई. पाँच पुलिस कमांडरों को गिरफ़्तार भी किए जाने की ख़बरें हैं. ख़बरों के अनुसार अपहर्ता कोई बीस कारों में आए थे और उन्होंने इराक़ी सुरक्षाकर्मियों की तरह की वर्दी पहन रखी थी. अपहरणकर्ता उच्चा शिक्षा मंत्रालय के संग्रहालय वाले कक्ष के सामने रुके जहाँ मंत्रालय का रिकॉर्ड रखा जाता है. महिलाओं को एक किनारे करने के बाद अपहरणकर्ता उन सब पुरुषों को अपने साथ ले गए जितने वहाँ मौजूद थे. इनमें सुरक्षा गार्ड और वे लोग भी शामिल थे जो मंत्रालय से रिकॉर्ड लेने के लिए पहुँचे हुए थे. संसद की शिक्षा समिति के प्रमुख अल्ला मक्की ने बताया है कि अपहरण का शिकार लोगों में शिया और सुन्नी दोनों हैं. मक्की ने संसद की कार्यवाही को रोकते हुए यह ख़बर संसद को दी. उन्होंने प्रधानमंत्री, गृहमंत्री और रक्षामंत्री से अनुरोध किया है कि तत्काल कोई क़दम उठाएँ. इससे पहले भी चरमपंथी विश्वविद्यालय के शिक्षकों को निशाना बना चुके हैं. बीबीसी संवाददाता डेविड लॉयन का कहना है कि इस ताज़ा हमले के बाद सवाल पूछे जा रहे हैं कि सुरक्षाकर्मी सरकारी प्रतिष्ठानों की सुरक्षा करने में कितने सक्षम हैं.

Summary:

अधिकारियों का कहना है कि सुरक्षाबलों ने इराक़ में अपह्त किए गए सभी लोगों को मुक्त करा लिया है.


Prompt:
Summarize the following text in Hindi.

Text:
दिलवाले दुल्हनिया ले जाएँगे, कभी खुशी कभी ग़म, मुझसे दोस्ती करोगे, नमस्ते लंदन... कई हिंदी फ़िल्में का ताना-बाना इस शहर के इर्द-गिर्द बुना जा चुका है. लंदन और बॉलीवुड का रिश्ता काफ़ी गहरा है. इसी रिश्ते को और मज़बूत करने के लिए विज़िट लंदन और फ़िल्म लंदन ने बॉलीवुड मूवी मैप नाम से एक विशेष नक्शा तैयार किया है. इस नक्शे में लंदन के मुख्य आकर्षणों को दिखाया गया है लेकिन साथ ही नक्शे में ये भी लिखा गया है कि किस मुख्य आकर्षण या स्थान पर किस हिंदी फ़िल्मों की शूटिंग हुई है. लंदन आई, ट्रैफ़ेल्गर स्क्वेयर, वाटरलू ब्रिज, पिकैडली सकर्स.. लंदन की कुछ ऐसी जानी-मानी जगहें हैं जो कई फ़िल्मों में आपको दिख जाएँगी. मिनी पंजाब कहे जाने वाले लंदन के साउथहॉल इलाक़े में दिलवाले दुल्हनिया ले जाएँगे (डीडीएलजे) के कई दृश्य फ़िल्माए गए थे. काजोल का घर यहाँ दिखाया गया था. जबकि यहाँ का ऐतिहासिक ट्रैफ़ेल्गर स्क्वेयर सलामे इश्क़, डीडीएलजे, आप की ख़ातिर में दिखाई दिया है. जबकि कभी खुशी कभी ग़म हाइड पार्क, पिकैडली सर्कस, ब्रिटिश म्यूज़ियम, ऑस्टरली पार्क जैसी जगहों पर शूट हुई थी. लंदन पसंदीदा जगह अगर थोड़ा और पीछे जाएँ तो यश चोपड़ा की श्रीदेवी-अनिल कपूर अभिनीत लम्हे में भी लंदन की झलक देखने को मिलती है. इस वर्ष आने वाली फ़िल्म झूम बराबर झूम में अभिषेक बच्चन और प्रीति ज़िंटा भी लंदन के वाटरलू ब्रिज पर नाचते-गाते नज़र आएँगे. हिंदी फ़िल्मों में विदेशों में शूटिंग करने का चलन पुराना है. दिल्ली के चाँदनी चौक या मुंबई की चौपाटी से सीधे हीरो-हीरोइन स्विट्ज़रलैंड की वादियों में पहुँच जाते हैं. साठ के दशक में राज कपूर ने विदेशों में फ़िल्मों की शूटिंग के चलन को बढ़ावा दिया और 90 के दशक में दिलवाले दुल्हनिया ले जाएँगे ने इस रुझान को एक बार फिर हवा दी. विदेशी लोकेशनों में लंदन भारतीय फ़िल्मों का पसंदीदा शहर बन कर उभरा है. पिछले वर्ष ही लंदन में क़रीब 40 हिंदी फ़िल्मों की शूटिंग लंदन में हुई है. लंदन में बड़ी संख्या में दक्षिण भारतीय मूल के लोगों के चलते हिंदी फ़िल्में यहाँ काफ़ी लोकप्रिय हैं. ब्रिटेन के वित्त मंत्री गॉर्डन ब्राउन भी हाल के अपने भारत दौरे के तहत ख़ास तौर पर मुंबई के यशराज़ स्टूडियो गए और काफ़ी वक्त बिताया था. लंदन में अक्सर बॉलीवुड के बड़े सितारों का आना-जाना लगा रहता है. पिछले एक हफ़्ते के दौरान ही हिंदी फ़िल्मों के कई बड़े सितारे- अमिताभ बच्चन, शाहरुख़ ख़ान और ऐश्वर्या राय लंदन में थीं. 'फ़िल्म लंदन' के मुताबिक़ पिछले वर्ष ब्रिटेन में में रिलीज़ होने वाली कुल फ़िल्मों में से 16 फ़ीसदी भारतीय फ़िल्में थीं जिनमें कुल एक करोड़ बीस लाख पाउंड की कमाई हुई. लंदन में आर्थिक और सांस्कृतिक स्तर पर बॉलीवुड के योगदान को देखते हुए ही फ़िल्म लंदन और विज़िट लंदन ने मिलकर बॉलीवुड मैप तैयार किया है. लंदन में फ़िल्माई जाने वाली भारतीय फ़िल्मों की शूटिंग में फ़िल्म लंदन मदद करता है. जबकि विज़िट लंदन शहर की आधिकारिक पर्यटक संस्था है.

Summary:

अगर आप लंदन आएँ और उसी जगह घूमना चाहें या फ़ोटो खिंचवाना चाहें जहाँ शाहरुख़ या सलमान ख़ान ने शूटिंग की हो, तो आपके लिए ख़ास 'बॉलीवुड मूवी मैप' तैयार किया गया है.


Prompt:
Summarize the following text in Hindi.

Text:
विभिन्न समाचार एजेंसियों के अनुसार सीबीआई ने क्वात्रोकी के प्रत्यर्पण से जुड़े 250 पृष्ठों के दस्तावेज़ अब एल डोराडो की कोर्ट को भेजे हैं. अर्जेंटीना के क़ानून के तहत न्यायाधीश दस्तावेज़ प्राप्त होने के पंद्रह दिनों के भीतर सुनवाई की अगली तारीख़ रख सकते हैं. समाचार एजेंसियों के अनुसार क्वात्रोकी के वकील अलेजांद्रो फ्रीलैंड का कहना है कि उन्हें अभी तक सीबीआई द्वारा भेजे गए दस्तावेज़ देखने को नहीं मिले हैं और वो बिना देखे कोई टिप्पणी नहीं कर सकते. फ्रीलैंड ने यह भी कहा कि हो सकता है कि सीबीआई ने 2004 और 2005 में दिल्ली हाई कोर्ट के फ़ैसलों की प्रति अपने दस्तावेज़ में नहीं दी होगी. फ्रीलैंड ने दावा किया कि इन फ़ैसलों के अनुसार बोफोर्स मामला झूठ पर आधारित है और ऐसे में सीबीआई क्वात्रोकी को दुनिया भर में परेशान नहीं कर सकती. उधर सीबीआई ने दिल्ली में कहा है कि उन्होंने अर्जेंटीना में एक वकील की सेवाएं लेने की प्रक्रिया शुरु कर दी है.

Summary:

बोफ़ोर्स मामले के अभियुक्त ओत्तावियो क्वात्रोकी के प्रत्यर्पण से जुड़े सारे दस्तावेज़ अर्जेंटीना के एक न्यायाधीश के समक्ष रखे गए हैं.


Prompt:
Summarize the following text in Hindi.

Text:
अंतरराष्ट्रीय स्तर पर पूंजी बाज़ार में चल रही उठापटक को एक तरह से अनदेखा करते हुए भारतीय शेयर बाज़ार ने अच्छा व्यावसाय किया. बॉम्बे स्टॉक एक्सचेंज (बीएसई) के 30 संवेदी शेयरों के सूचकांक सेंसेक्स में शुक्रवार को 726.26 अंकों का उछाल दर्ज़ किया गया. इससे गुरुवार के मुक़ाबले 5.46 प्रतिशत ऊपर जाकर सेंसेक्स 14042.32 पर बंद हुआ. एक समय था जब यह आंकड़ा 14097.44 तक जा पहुँचा था लेकिन बाद में कुछ नीचे आ गया. जबकि नेशनल स्टॉक एक्सचेंज के 50 संवेदी सूचकांक निफ़्टी का आंकड़ा 207.10 अंक ऊपर जाकर 4245.25 पर बंद हुआ. वैसे गुरुवार को शेयर बाज़ार 700 अंकों की गिरावट के साथ खुला था लेकिन दोपहर में वित्तमंत्री पी चिदंबरम के बयान के बाद बाज़ार में सुधार आना शुरु हो चुका था. समाचार एजेंसियों के अनुसार विश्लेषकों का कहना है कि प्रधानमंत्री मनमोहन सिंह के आश्वासन से निवेशकों में विश्वास लौटा कि विश्व अर्थव्यवस्था की मंदी का असर भारतीय अर्थव्यवस्था पर नहीं पड़ने जा रहा है. इसके बाद बाज़ार में बिकवाली का क्रम रुका और निवेशकों ने ख़रीदी की. बीएसई बुधवार को लगभग 255 अंकों की गिरावट के साथ बंद हुआ था. जबकि गुरुवार को इसमें सुधार हुआ था और बीएसई 52.7 अंकों के साथ बंद हुआ था.

Summary:

भारत के प्रधानमंत्री और वित्तमंत्री के इस आश्वासन के बाद कि विश्व बाज़ार की उथलपुथल का असर भारतीय बाज़ार पर नहीं होने वाला है, भारतीय शेयर बाज़ार में विश्वास लौटा हुआ दिखता है.


Prompt:
Summarize the following text in Hindi.

Text:
लोकार्नो में रानी ने बीबीसी हिंदी सेवा से बातचीत में आमिर और शाहरूख़ के प्रति असीम सम्मान के भाव का खुलकर इज़हार किया. बातचीत के मुख्य अंश-- ‘द राइज़िंग’ में आपकी बहुत ही छोटी भूमिका है. क्यों आपने इतना छोटा रोल स्वीकार किया? दरअसल, जब मैंने ये फ़िल्म साइन की थी तो मैंने अपना ‘कैमियो रोल’ समझकर साइन की थी. मैं स्कूल में अपने प्रिय विषय पर बनने वाली फ़िल्म का हिस्सा बनना चाहती थी. भारत के पहले क्रांतिकारी की कहानी पर बनने वाली फ़िल्म का स्क्रिप्ट मुझे दिया गया तो मुझे लगा कि हीरा की भूमिका बहुत ही रोचक है और मैं एक मेहमान कलाकार के रूप में फ़िल्म में शामिल होने को तैयार हो गई. लेकिन जब फ़िल्म बनने लगी तो दो-तीन अतिरिक्त दृश्यों में हीरा को लिया गया और वह कहानी का एक पूर्ण पात्र बन गई. मेरा तो यह मानना रहा है कि फ़िल्म में कितनी बड़ी भूमिका है इसका महत्व नहीं है. महत्व इस बात का होता है कि किसी किरदार का काम क्या है और क्या फ़िल्म देखने के बाद उसे याद रखा जाता है. यदि आपने फ़िल्म देखने के बाद भी मेरे किरदार को याद रखा है तो मैं समझती हूँ कि मैं क़ामयाब रही. एक और बात यह है कि हर फ़िल्म नायिका प्रधान नहीं हो सकती. यदि आप मंगल पांडे पर फ़िल्म देखने जाते हैं तो ज़ाहिर है आप मंगल पांडे के किरदार को देखने जा रहे हैं. फ़िल्म में अपने किरदार के बारे में कुछ बताएँ? जहाँ तक हीरा के किरदार की बात है तो मैंने कभी एक वेश्या की भूमिका नहीं की थी. और इस फ़िल्म में अठारहवीं सदी की एक वेश्या की भूमिका निभाना बड़ा ही रोचक अनुभव रहा. यह आमिर की चार साल बाद आ रही फ़िल्म है. वो मेरे निकट मित्र हैं. इसलिए भी इस फ़िल्म से एक भावनात्मक जुड़ाव रहा और काम करने में मज़ा आया. आमिर के साथ काम करने और शाहरूख़ के साथ काम करने के अनुभव में आप किस तरह का अंतर पाती हैं? शाहरूख़ और आमिर दोनों महत्वपूर्ण हैं मेरे करियर और मेरे जीवन में. मेरे करियर की शुरूआत इन्हीं दोनों के साथ हुई. मैंने दोनों से बहुत कुछ सीखा है. दोनों ने शुरूआत में बड़े प्यार से मुझे बहुत कुछ सिखाया. तब मैं बहुत छोटी थी. मुझे ज़्यादा समझ नहीं थी फ़िल्मों के बारे में या एक्टिंग के बारे में. दोनों ने ठीक उसी तरह मुझे सिखाया जैसे किसी बच्चे का हाथ पकड़ उसे चलना सिखाते हैं. उस समय दोनों बहुत बड़े स्टार थे और मैं एक ‘न्यूकमर’ थी. मेरे मन में उनके प्रति एक ‘सॉफ़्टकॉर्नर’ है. मैं उनको बहुत प्यार करती हूँ, बहुत सम्मान करती हूँ इसलिए आमिर और शाहरूख़ जब भी मुझे कुछ बोलते हैं मैं बिना सोचे, बिना झिझक हाँ कर देती हूँ. अगर आमिर और शाहरूख़ की पिक्चर में मुझे दूर एक खंभे की तरह खड़े होने के लिए भी कहेंगे तो मैं खड़ी हो जाऊँगी. क्योंकि मेरा उनके लिए प्यार इतना ज़्यादा है कि वो कुछ भी मुझे कहें, मैं कर दूँगी. आपने कहा कि आप रोचक और एक चुनौतीपूर्ण भूमिकाएँ करना चाहती हैं. तो ऐसे और कौन से किरदार हैं जिन्हें निभाने का मौक़ा आपको नहीं मिला है, जिन्हें आप निभाना चाहती हैं? मैं हमेशा कहती हूँ कि ये एक्टर के भाग्य में होता है कि निर्देशक किस कहानी के लिए उसे चुनता है. मैं इंतज़ार करती हूँ कि किसी निर्देशक के दिमाग में कोई अभिनव विचार हो और वो उसके लिए मुझे सही पाए. जैसे संजय लीला भंसाली ने ‘ब्लैक’ बनाने की सोची तो किसी ने ज़िंदगी में नहीं सोचा होगा कि संजय ऐसी फ़िल्म करेंगे. लेकिन उन्होंने ‘ब्लैक’ बनाने की सोची और उसके लिए मुझे चुना. तो ये सब एक्टर के भाग्य पर निर्भर करता है. आपकी आने वाली फ़िल्में कौन-कौन सी हैं? मेरी आने वाली फ़िल्में हैं करन जौहर की ‘कभी अलविदा न कहना’ जिसमें शाहरूख़ ख़ान, अभिषेक बच्चन और प्रीति ज़िंटा हैं मेरे साथ. ये फ़िल्म अगले साल अप्रैल-मई तक आ जाएगी. दूसरी फ़िल्म है रवि चोपड़ा की ‘बाबुल’. उसमें अमिताभ बच्चन, हेमा जी, सलमान और जॉन हैं मेरे साथ. वो भी अगले साल मई तक आ जाएगी.

Summary:

बॉलीवुड की सफल अभिनेत्री रानी मुखर्जी आमिर ख़ान और शाहरूख़ ख़ान की इतनी एहसानमंद हैं कि यदि इन अभिनेताओं की फ़िल्मों में उन्हें दूर खड़े खंभे की भूमिका मिले तो वे भी करेंगी.


Prompt:
Summarize the following text in Hindi.

Text:
स्पेन के फुटबॉल जगत में इस मैच को 'एल क्लासिको' के नाम से पेश किया जा रहा है. इस मैच को 'मेसी बनाम रोनाल्डो' भी कहा जा रहा है. बार्सिलोना ने इस सीज़न अपने सभी छह मैच जीते हैं और अगर वो अपने चिर-परिचित प्रतिद्वंदी रियाल से जीतते हैं तो वो उनसे 11 अंक आगे निकल जाएंगे. बार्सिलोना के मैनेजर टिटो विलानोवा का कहना है कि इस 'एल क्लासिको' मैच को कोई भी टीम जीत सकती है. 'एल क्लासिको' समाचार एजेंसी एपी के मुताबिक मैच से पहले संवाददाता सम्मेलन में विलानोवा ने कहा, " हम एक दूसरे के खिलाफ़ कई दफा़ खेल चुके हैं. मैच में दोनों ही टीमें कोशिश करेंगी की विपक्ष को हैरान किया जा सके लेकिन हमें पता है कि वो कोशिशें किस तरह की होंगी. इसके अलावा टीम के खिलाड़ी कुछ गलती कर सकते हैं जिससे मैच का रूख पलट सकता है. दोनों ही टीमों के पास लाजवाब खिलाड़ी हैं जो बेहतरीन शॉट्स खेल सकते हैं." वहीं रियाल मैड्रिड के मैनेजर होज़े मोरिन्यो का मानना है कि इन दो टीमों का मैच देखने के लिए 'दुनिया थम जाती है' और उनकी टीम सीज़न में धीमा शुरुआत करने के बाद अब बढ़िया खेलने लगी है. उन्होंने कहा, "हर किसी को बड़े मैच का इंतज़ार रहता है. इस मैच के लिए दुनिया थम जाती है. ऐसे में दोनों ही टीमों की और रैफरी की भी ये ज़िम्मेदारी रहती है कि वो दुनिया को ऐसा खेल दिखाएं जिसका वो बेसब्री से इंतज़ार कर रही है." 'मेसी बनाम रोनाल्डो' दोनों ही टीमों में दो ऐसे खिलाड़ी हैं जो दुनिया के सबसे बेहतरीन खिलाड़ी होने का दावा ठोंकते हैं. मैड्रिड के क्रिस्टियानो रोनाल्डो ज़बर्दस्त फॉर्म में हैं और इस सीज़न सभी प्रतिगोतियाओं में मिलाकर 12 गोल ठोंक चुके हैं. वहीं दूसरी तरफ होंगे बार्सिलोना के लियोनेल मेसी जिन्होंने पिछले सीज़न स्पैनिश लीग में रिकॉर्ड 50 गोल दागे थे और इस सत्र वो 10 गोल कर चुके हैं. मैड्रिड की टीम स्पैनिश लीग में बार्सिलोना से पीछे चल रही है. मैच भारतीय समयानुसार रविवार रात 11.15 से शुरु होगा.

Summary:

स्पैनिश फुटबॉल लीग के एक बहुप्रतिक्षित मुकाबले में रविवार रात बार्सिलोना की टक्कर रियाल मैड्रिड से होगी.


Prompt:
Summarize the following text in Hindi.

Text:
उन्होंने कहा कि चरमपंथियों के ‘मंसूबों को कामयाब होने से रोकने के लिए कदम उठाने की ज़रूरत है.’ दो दिनों की अपनी भूटान यात्रा समाप्त होने के बाद पत्रकारों से बात करते हुए प्रधानमंत्री ने कहा चरमपंथी भारत में सांप्रदायिक सौहार्द को बिगाड़ना चाहते हैं. प्रधानमंत्री मनमोहन सिंह ने कहा, ‘हमें ऐसे खतरों को ध्यान में रखना होगा और उनसे निपटने के लिए कड़े कदम उठाने की ज़रूरत है.’ याद रहे कि भारत और पाकिस्तान के बीच इस्लामाबाद में 20 और 21 मई को वार्ताएं होंगी. 20 मई को भारत औऱ पाकिस्तान के बीच विदेश सचिव स्तर की वार्ताएं होंगी औऱ अगले दिन दोनो देशों के विदेश मंत्रियों के बीच विचार विमर्ष होगा. दोनो देशों के बीच ये वार्ताएं करीब सात महीनों के अंतराल के बाद हो रही हैं. जयपुर धमाकों के बाद भारत औऱ पाकिस्तान के बीच होने वाली इस बैठक में आतंकवाद एक बड़ा मुद्दा होगा. भारत हमेशा से पाकिस्तान की ओऱ से होने वाली कथित घुसपैठ की ओर ध्यान आकर्षित करता रहा है.

Summary:

जयपुर बम धमाकों के बाद प्रधानमंत्री मनमोहन सिंह ने कहा है कि कहा है कि चरमपंथी नहीं चाहते हैं कि भारत औऱ पाकिस्तान के रिश्ते सामान्य हों.


Prompt:
Summarize the following text in Hindi.

Text:
लंदन में भी वेदांता के ख़िलाफ़ विरोध प्रदर्शन हुए थे. ब्रिटेन में स्थित इस कंपनी की गिनती भारत की सबसे बड़ी खनन कंपनियों में होती है. उड़ीसा की नियामगिरि पहाड़ियों में बॉक्साइट की खुदाई के लिए वेदांता कंपनी भारत सरकार के पर्यावरण मंत्रालय की हरी झंडी का इंतज़ार कर रही है. उनका कहना है कि उनकी गतिविधियों से पर्यावरण को कोई ख़तरा नहीं है. लेकिन भारत के पर्यावरण मंत्री जयराम रमेश के आदेश पर की गई जांच रिपोर्ट के अनुसार खदान के आने से लगभग सत्तर लाख वर्ग किलोमीटर में फैले जंगल बर्बाद हो जाएंगे. रिपोर्ट के अनुसार इस तबाही से स्थानीय डोंगरिया कोंध जनजाति का अस्तित्व ख़तरे में पड़ जाएगा. डोंगरिया कोंध आदिवासियों का कहना है कि नियामगिरि पहाड़ियों को वो पवित्र मानते हैं और ये उनकी रोज़ी-रोटी का भी साधन है. रिपोर्ट में ये भी आरोप लगा है कि कंपनी ने स्थानीय अधिकारियों की साठगांठ से अवैध तरीके से जंगल की ज़मीन पर क़ब्ज़ा कर लिया है और इस प्रोजेक्ट के लिए सरकार की मंज़ूरी भी नहीं ली गई है. वेदांता की योजना इस इलाके में बॉक्साइट की खुदाई करके वहीं बने एक रिफ़ाइनरी में उससे अल्यूमीनियम बनाने की है और उनका कहना है कि उससे स्थानीय अर्थव्यवस्था को मज़बूती मिलेगी. वेदांता राजस्थान मे तेल और गैस उत्पादन से जुड़ी ब्रिटिश कंपनी केन एनर्जी में मालिकाना हक़ के लिए दस अरब डॉलर तक की कीमत अदा करने को तैयार है. केन इंडिया राजस्थान में हर दिन एक लाख 25 हज़ार बैरल तेल निकालती है और भारत की सबसे बड़ी तेल और गैस कंपनियों में से एक है. वेदांता का कहना है कि वो इसे दोगुना कर सकते हैं यदि केन इंडिया के 51 से 61 प्रतिशत तक के शेयर खरीदने के उनके प्रस्ताव को मंज़ूरी मिल जाती है. यदि ऐसा होता है तो वेदांता भारत का एक चौथाई तेल उत्पादन उनके हिस्से में आ जाएगा और अंदाज़ा है कि ये भी काफ़ी विवादास्पद होगा. साल 2009 में ब्रिटेन की सरकार ने कहा था कि वेदांता अपने खदान साइट के पास रहने वाले लोगों के अधिकारों की रक्षा करने में असफल रहा है.

Summary:

भारत सरकार की एक रिपोर्ट का कहना है कि उड़ीसा में वेदांता कंपनी की खनन गतिविधियों के कारण स्थानीय आदिवासियों का अस्तित्व ख़तरे में पड़ जाएगा.


Prompt:
Summarize the following text in Hindi.

Text:
उल्लेखनीय है कि जम्मू कश्मीर में सात चरणों में मतदान होना है और सोमवार को पहले चरण में दस विधानसभा क्षेत्रों के लिए मत डाले जाएँगे. ये सीटें हैं पुँछ-हवेली, सूरनकोट, मेंधर, गुरेज, बांदीपुरा, सोनावाड़ी, नोबरा, लेह, करगिल, और जांस्कार. इनमें दो विधानसभा क्षेत्रों पुँछ-हवेली और मेंधर पाकिस्तान प्रशासित कश्मीर की सीमा से लगते हैं. पुँछ के उपायुक्त मोहम्मद अफज़ाक ने बट ने जानकारी दी कि इन ज़िलों में पिछले कुछ दिनों में कोई चरमपंथी अथवा चुनावी संबंधी हिंसा की घटना नहीं घटित हुई है. पिछले कुछ दिनों में हुई बारिश और बर्फबारी ने प्रचार में बाधा डाली. इसके पहले नेशनल कॉन्फ़्रेंस ने अपील की थी कि ख़राब मौसम को देखते हुए चुनाव मार्च-अप्रैल तक टाल देने चाहिए. नेशनल कॉन्फ़्रेंस के अध्यक्ष उमर अब्दुल्ला ने कहा था घाटी में शुरु हुई बर्फ़बारी के बाद लगता है कि चुनाव प्रचार और मतदान में दिक़्कत आएगी इसलिए चुनाव टाल देना चाहिए. लेकिन चुनाव आयोग ने कहा है कि उसके पास घाटी में चुनाव करवाने के लिए आपात योजना तैयार है और चुनाव नहीं टाले जाएँगे. पहले चरण में बांदीपुरा ज़िले के तीन विधानसभा सीटों, जम्मू क्षेत्र के पुँछ ज़िले की तीन सीटों और लेह-करगिल ज़िलों की चार विधानसभा सीटों पर मतदान होना है.

Summary:

भारत प्रशासित राज्य जम्मू कश्मीर में 17 नवंबर को होने वाले पहले चरण के मतदान के लिए शनिवार को चुनाव प्रचार थम गया.


Prompt:
Summarize the following text in Hindi.

Text:
इन जगहों पर सुरक्षा के कड़े इंतज़ाम किए गए हैं और सिर्फ़ पुँछ में ही अर्धसैनिक बलों की 80 कंपनियाँ तैनात की गई हैं. जम्मू कश्मीर में सात चरणों में मतदान होना है. जिन दस विधानसभा क्षेत्रों के लिए मत डाले जाएँगे, वे हैं - पुँछ-हवेली, सूरनकोट, मेंधर, गुरेज़, बांदीपुरा, सोनावाड़ी, नोबरा, लेह, करगिल, और जांस्कार. इन सीटों के 1038 केंद्रों पर छह लाख से ज़्यादा मतदाताओं के वोट डालने का प्रावधान किया गया है. इन चुनाव क्षेत्रों में 102 उम्मीदवार मैदना में हैं और सबसे ज़्यादा 22 उम्मीदवार सोनावाड़ी में हैं. चुनाव का बहिष्कार भी बीबीसी के श्रीनगर संवाददाता अल्ताफ़ हुसैन के अनुसार जुलाई-अगस्त में 'आज़ादी' के समर्थन में हुए प्रदर्शनों और हिंसक प्रशासनिक कार्रवाई के बाद अलगाववादी गुटों की चुनाव बहिष्कार की घोषणा के कारण कश्मीर घाटी में चुनाव प्रचार ढीला ही रहा है. चुनाव का बहिष्कार अलगाववादी संगठन ऑल पार्टी हुर्रियत कॉन्फ़्रेंस और कुछ अन्य नेताओं ने किया है. उनका मानना है कि बिना कश्मीर समस्या के हल के क्षेत्र में शांति बहाल नहीं हो सकती और चुनाव केवल ध्यान बाँटने का षड्यंत्र हैं. अधिकतर अलगाववादी नेता या तो नागरिक सुरक्षा क़ानून के तहत गिरफ़्तार हैं या फिर नज़रबंद हैं. बेरोज़गारी, स्वशासन के मुद्दे राजनीतिक मुख्यधारा की पार्टियों में नेशनल कॉन्फ़्रेंस ने बेरोज़गारी दूर करने और मृतक चरमपंथियों के परिवारों को मदद देने का वादा किया है. पीपुल्स डेमोक्रेटिक पार्टी 'स्वशासन और ग्रेटर जम्मू-कश्मीर' का मुद्दा उठाया है. उधर कांग्रेस ने विकास, पारदर्शी प्रशासन और युवाओं की बेरोज़गारी के मुद्दे उठाए हैं और भारतीय जनता पार्टी ने अनुच्छेद 370 पर ज़्यादा कुछ न कहते हुए जम्मू-कश्मीर के हिंदू बहुल क्षेत्र के साथ कथित भेदभाव के मसले उठाए हैं. चुनाव आयुक्त का आश्वासन उधर भारत के मुख्य चुनाव आयुक्त एन गोपालास्वामी ने कहा है कि सुरक्षा बलों को चुनावी प्रक्रिया में किसी भी तरह का दख़ल देने की इजाज़त नहीं दी जाएगी. उनका कहना था, "हमनें सभी ज़िला कलेक्टरों और पुलिस अधिकारियों को स्पष्ट कर दिया है कि हमे स्वतंत्र और निष्पक्ष चुनावों के कम कुछ भी स्वीकार्य नहीं होगा." उन्होंने कहा, "हमने स्वतंत्र और निष्पक्ष चुनाव कराए जाने पर बल दिया है. चुनाव प्रक्रिया में किसी पुलिसकर्मी या सैन्य अधिकारी को दख़ल देने की इजाज़त नहीं होगी."

Summary:

भारत प्रशासित जम्मू-कश्मीर में वर्ष 2008 के विधानसभा चुनावों के पहले चरण में सोमवार को चार ज़िलों की दस विधानसभा सीटों में मतदान होगा. ये ज़िले हैं पुँछ, बांदीपुरा, करगिल और लेह.


Prompt:
Summarize the following text in Hindi.

Text:
काँग्रेसी नेता देवकांत बरुआ ने इमंरजंसी के दौरान इंदिरा इज़ इंडिया का नारा लगाया था. पर दिल्ली सरकार की ओर से छपवाया गया एक विज्ञापन सबसे अलग है. इस विज्ञापन में तो इमरजंसी के दौरान बदनाम हुए एक नारे को फिर से उछाल दिया गया है. काँग्रेसी नेता देवकांत बरुआ ने इमरजंसी में ‘इंदिरा इज़ इंडिया’ का नारा दिया था, जिसे चाटुकारिता की इंतिहा माना गया था. दिल्ली सरकार की ओर से छपवाए गए विज्ञापन में इंदिरा लिख कर आर को काला कर दिया गया है जिससे ये शब्द इंडिया बन जाता है. इंदिरा गाँधी की हत्या 31 अक्तूबर 1984 को दिल्ली में उनके 1, सफ़दरजंग रोड वाले निवास पर उन्हीं के सुरक्षा गार्डों ने कर दी थी. इसी पुण्यतिथि को मनाने के लिए भारत सरकार के तमाम मंत्रालयों ने अपने बजट से पैसा निकाल कर अखबारों में आधे आधे पन्ने के महँगे विज्ञापन छपवाए हैं. सिख विरोधी दंगे दिवंगत नेताओं की याद में महँगे विज्ञापन छपवाने की परंपरा पर पहले भी विवाद हुआ है. इंदिगा गाँधी की हत्या के बाद दिल्ली शहर सहित देश के कई हिस्सों में बड़े पैमाने पर सिख विरोधी दंगे भड़क उठे. काँग्रेस के कई नेताओं पर दंगाइयों का नेतृत्व करने के आरोप हैं और तत्कालीन केंद्र सरकार पर दंगाइयों को पुलिस के ज़रिए मदद करने का आरोप भी लगा. दिवंगत नेताओं के जन्मदिन और पुण्यतिथियों के दिन अखबारों में विज्ञापन देने के मुद्दे पर पहले भी विवाद हो चुके हैं. पूर्व प्रधानमंत्री राजीव गाँधी के जन्मदिन यानी 20 अगस्त को भी इसी तरह के विज्ञापनों की बाढ़ आ गई थी. तब प्रमुख विपक्षी दल भारतीय जनता पार्टी ने सत्ताधारी कांग्रेस को 'सीमित ख़र्च' या समझदारी के साथ ख़र्च की बात याद दिलाई है. पार्टी प्रवक्ता रविशंकर प्रसाद ने कहा था, "अगर समझदारी से ख़र्च करने की बात की जाती है तो पूर्व प्रधानमंत्री राजीव गाँधी को जन्मदिवस की शुभकामनाएँ देना एक बेहतर तरीक़े से किया जा सकता था. सब मिलकर श्रद्धांजलिस्वरूप एक विज्ञापन देते न कि सभी अख़बारों के सभी पन्नों पर सार्वजनिक क्षेत्र के सभी उपक्रम विज्ञापनों की बाढ़ के साथ श्रद्धांजलि दे रहे हैं." इस बार इंदिरा गाँधी की पुण्यतिथि पर मंत्रालयों और विभागों के साथ साथ काँग्रेस शासन वाले राज्यों की ओर से भी विज्ञापन जारी किए गए हैं.

Summary:

इंदिरा गाँधी की 28 वीं पुण्यतिथि के दिन दिल्ली से छपने वाले तमाम अखबार उनकी तस्वीरों के बड़े बड़े विज्ञापनों से भरे हुए हैं.


Prompt:
Summarize the following text in Hindi.

Text:
पुतुल कुमारी पिछला लोकसभा चुनाव हार गई थीं पुतुल बांका से ही सांसद रही हैं लेकिन आगामी चुनाव के लिए हुए सीटों के बंटवारे में यह सीट जेडीयू को दिया गया है. हालांकि पुतुल कुमारी ने यह भी कहा है कि वो बीजेपी छोड़ नहीं रही हैं बल्कि अपनी जीत के साथ वो पार्टी लीडरशिप को ही मज़बूत करेंगी. पुतुल कुमारी बांका से सांसद रहे पूर्व केंद्रीय मंत्री दिग्विजय सिंह की पत्नी हैं, जिनका 2010 में निधन हो गया था. जेडीयू ने इस सीट से पुतुल कुमारी की शूटर बेटी श्रेयसी सिंह को टिकट देने का प्रस्ताव दिया था. लेकिन ओलंपिक खेलों की तैयारी के मद्देनज़र उन्होंने यह प्रस्ताव ठुकरा दिया था. बांका में दूसरे चरण में लोकसभा का चुनाव होगा. पुतुल कुमारी पिछला लोकसभा चुनाव आरजेडी के जयप्रकाश यादव दस हज़ार वोट से हार गई थीं. इसके पहले बांका लोकसभा उपचुनाव में पुतुल कुमारी बतौर निर्दलीय प्रत्याशी जीती थीं. यासीन मलिक जमात के बाद अब जेकेएलएफ़ पर लगा प्रतिबंध भारत सरकार ने अलगाववादी नेता यासिन मलिक के नेतृत्व वाले संगठन जम्मू कश्मीर लिबरेशन फ्रंट यानी जेकेएलएफ़ पर प्रतिबंध लगा दिया है. केंद्रीय गृह सचिव राजीव गौबा ने बताया कि संगठन को ग़ैरकानूनी गतिविधि (रोकथाम) अधिनियम के विभिन्न प्रावधानों के तहत प्रतिबंधित किया गया है. इसके प्रमुख यासिन मलिक गिरफ़्तार हैं और फ़िलहाल वह जम्मू की कोट बलवल जेल में बंद हैं. यह जम्मू-कश्मीर में दूसरा संगठन है, जिसे इस महीने प्रतिबंधित किया गया है. इससे पहले, केंद्र ने जमात-ए-इस्लामी जम्मू-कश्मीर पर प्रतिबंध लगा दिया था. कर्नाटकः इमारत के गिरने से अब तक 15 की मौत उत्तर कर्नाटक के धारवाड़ में गिरी एक निर्माणाधीन इमारत हादसे में मरने वालों की संख्या शुक्रवार को बढ़कर 15 हो गई. शुक्रवार को इसके मलबे में मंगलवार की शाम से दबे एक कपल को बाहर निकाला गया. एडिशनल डायरेक्टर जनरल ऑफ़ पुलिस सुनील अग्रवाल के मुताबिक़ कपल की स्थिति स्थिर है और उनका इलाज चल रहा है. बेंगलुरु से क़रीब 400 किलोमीटर दूर धारवाड़ के कुमारेश्वरनगर में ध्वस्त हुई चार मंजिला निर्माणाधीन इमारत के मलबे से राहतकर्मियों ने अब तक 60 लोगों को बाहर निकाला है. ओला छह महीने के लिए बेंगलुरु में प्रतिबंधित ऐप टैक्सी बुकिंग सर्विस कंपनी ओला पर कर्नाटक में छह महीने के लिए प्रतिबंध लगा दिया गया है. प्रतिबंध कर्नाटक के परिवहन विभाग ने लगाया है. परिवहन विभाग का कहना है कि कंपनी को प्रतिबंध की इसकी सूचना मिलने के तीन दिन के भीतर अपना लाइसेंस जमा कराना होगा. ओला पर परिवहन विभाग ने बाइक टैक्सियों के अवैध संचालन को लेकर यह कार्रवाई की है. परिवहन विभाग ने ओला का संचालन करने वाली कंपनी एनी टेक्नोलॉजी प्राइवेट लिमिटेड बेंगलुरु ने कर्नाटक ऑन-डिमांड ट्रांसपोर्ट टेक्नोलॉजी एग्रीगेटर्स रूल्स, 2016 का उल्लंघन किया है. उधर ओला ने कहा है कि वो क़ानून मानने वाली कंपनी है और सौहार्दपूर्ण तरीक़े से इस मसले के हल के लिए सभी विकल्पों पर काम कर रही है. अमरीका का दावाः आईएस के क़ब्ज़े से छीना आख़िरी गढ़ अमरीका ने कहा है कि उसकी अगुवाई वाली सेना ने सीरिया में कथित इस्लामिक स्टेट के लड़ाकों से उनका आखिरी इलाक़ा भी छीन लिया है. फ्लोरिडा में राष्ट्रपति ट्रंप ने संवाददाताओं को इराक़ और सीरिया के नक्शा दिखाते हुए कहा कि कभी इस्लामिक स्टेट के लड़ाकों के क़ब्ज़े में रहा बड़ा इलाक़ा अब लगभग मुक्त है. उन्होंने कहा, "देखिए चुनाव के दिन आईएसआईएस कहाँ था और आज कहाँ पहुँच गया है. आप सभी के पास नक्शा मौजूद है आप देख सकते हैं कि आईएसआईएस किस हाल में पहुँच गया है. मुबारकबाद.... जाइए और इसका चारों ओर प्रचार कीजिए." (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

बिहार बीजेपी उपाध्यक्ष और पूर्व लोकसभा सांसद पुतुल कुमारी ने लोकसभा चुनाव 2019 में निर्दलीय प्रत्याशी उतरने का ऐलान किया है.


Prompt:
Summarize the following text in Hindi.

Text:
मुबंई फ़िल्मों के कुछ अभिनेता आजकल ब्लॉगिंग में मशगूल हैं और उनके बीच इसके ज़रिए वाक् युद्ध भी जोरों पर है. हाल के कुछ ब्लॉग पोस्ट में दो अभिनेताओं ने बॉलीवुड के बादशाह शाहरुख़ ख़ान के ऊपर कुछ ऐसी टिप्पणी की है जिससे उनके प्रशंसक ख़ासा नाराज़ हैं. बॉलीवुड के शंहशाह अमिताभ बच्चन ने पहले अपने ब्लॉग में शाहरुख़ ख़ान के एक नए 'टेलीविज़न क्विज़ शो' को फ़्लॉप कहा लेकिन अब वह कह रहे हैं कि मीडिया ने उनके विचारो को ठीक से नहीं समझा. हाल के अपने ब्लॉग पोस्ट में उन्होंने लिखा, "शाहरुख़ बहुत पुराने मित्र और एक अच्छे सहकर्मी हैं. उन्होंने कभी भी कोई अभद्रता नहीं दिखाई है." उन्होंने लिखा है, "यदि शाहरुख़ के मन में मेरे व्यवहार के बारे मे थोड़ा भी शक है तो मैं उनसे सैकड़ों बार माफ़ी माँग लूँगा." कुछ दिनों पहले ही आमिर ख़ान ने अपने ब्लॉग में अपने एक कुत्ते का जिक्र किया था जिसका नाम शाहरुख़ है. उन्होंने अपने ब्लॉग में लिखा, "शाहरुख़ मेरे घर की देखभाल करने वाले के कुत्ते का नाम है. जब मैं ने यह घर ख़रीदा तो देखभाल करने वाले के साथ यह कुत्ता भी आ गया." टिप्पणी की आलोचना उनकी इस टिप्पणी की बाद में काफ़ी आलोचना भी हुई थी जिसके बाद आमिर ने शाहरुख़ से माफ़ी माँग ली है. ये माफ़ी उन्होंने मीडिया से बातचीत के दौरान मांगी. आमिर ने कहा कि शाहरुख़ उनके बहुत अच्छे दोस्त हैं और उनका इरादा बिल्कुल उनका अपमान करने का नहीं था. इस मसले को शाहरुख़ ख़ान ने हँस कर टाल दिया. उन्होंने संवाददाताओं से कहा कि उनके पास ब्लॉग लिखने की फ़ुरसत नहीं है. लेकिन सवाल उठता है कि आख़िरकार फ़िल्म अभिनेताओं को ब्लॉगिंग की क्यों सूझी? अपने ब्लॉग में वे और किन चीज़ों की बात करते हैं. आमिताभ कहते हैं, "मुझे इस माध्यम के बारे में पता नहीं था. मैं ने इसके बारे में मीडिया में पढ़ा और फिर ब्लॉगिंग के बारे में सीखा." ब्लॉग के प्रति प्रतिबद्धता बच्चन कहते हैं कि उन्हें जब भी फ़ुरसत मिलता है वे ब्लॉगिंग करते हैं. वे कहते हैं, "मैंने ब्लॉग के लिए कोई अलग से समय निर्धारित नहीं कर रखा है. इसे मैं अपनी प्रतिबद्धता के तौर पर लेता हूँ." हाल के अपने पोस्ट पर उन्होंने कान फ़िल्म समारोह के बारे में लिखा है और दुख व्यक्त किया है कि भारत की ओर से समारोह में किसी फ़िल्म का प्रतिनिधित्व नहीं है. वह मुबंई के एक अख़बार में छपी इस ख़बर का खंडन करते हैं कि उन्हें ब्लॉगिंग के लिए मोटी रक़म मिली है. वे कहते हैं कि हाल ही में राजस्थान के जयपुर में हुए बम विस्फोट की निंदा उन्होंने अपने ब्लॉग में की, जब उन्हें एक पाठक ने इस घटना की ओर उनकी उदासीनता का इशारा किया. आमिर ख़ान ने अपने ब्लॉग पोस्ट में लिखा है कि क्यों दिल्ली में हुई ओलंपिक मशाल दौड़ में उन्होंने हिस्सेदारी की जबकि उनकी संवेदना तिब्बत की आज़ादी के लिए विरोध प्रदर्शन करने वालों के साथ है. फ़िल्म निर्देशक अनुराग कश्यप कहते हैं, "यह भविष्य है. इसके माध्यम से आप ख़ुद को व्यक्त कर सकते हैं. अपनी बात लोगों तक पहुँचा सकते हैं. इसी वजह से मैं ने ब्लॉग पर लिखना शुरु किया. " लेखक अनिल धारकर कहते हैं, "पहले अभिनेताओं को अपनी बात के लिए पत्रकारों पर निर्भर रहना पड़ता था लेकिन ब्लॉग पर अपनी बात कहने की उन्हें पूरी आज़ादी रहती है. वे चाहे तो अपनी बात पर स्पष्टीकरण दे सकते हैं या दूसरे लोगों से झगड़े निबटा सकते हैं."

Summary:

जिस देश में फ़िल्मी सितारों को भगवान के समान प्रतिष्ठा दी जाती है वहाँ ब्लॉग के ज़रिए एक-दूसरे पर भड़ास निकालने की क़वायद को उनके कुछ प्रशंसक अच्छा नहीं कह रहे हैं.


Prompt:
Summarize the following text in Hindi.

Text:
ग्यारह सितंबर 2001 को न्यूयॉर्क के वर्ल्ड ट्रेड सेंटर समेत पेंटागन के दफ्तर पर हमले हुए थे जिसमें लगभग तीन हज़ार लोगों की मौत हो गई थी और कई अन्य घायल हो गए थे. इससे पहले अमरीका में आंतरिक सुरक्षा मामलों के प्रमुख माइकल चेरटॉफ़ ने वादा किया था कि 11 सिंतबर को हुए हमलों के अभियुक्तों को अपने बचाव का पूरा मौका दिया जाएगा. इन्हें ग्वांतानामों बे के सैन्य शिविर में हिरासत में रखा गया है. इन हमलों के मामले में छह लोगों पर हत्या और षडयंत्र के आरोप औपचारिक रुप से तय किए जाने के बाद चेरटॉफ़ ने बीबीसी से बातचीत में ये विचार व्यक्त किए. आतंकवाद के आरोपों का सामना करने वाले लोगों का प्रतिनिधित्व कर रही संस्था सेंटर फ़ॉर कॉन्स्टिच्यूशनल राइट्स ने सैन्य आयोग की व्यवस्था को अनैतिक व्यवस्था की संज्ञा दी है. एक अन्य मानवाधिकार संस्था ह्यूमन राइट्स वॉच का कहना है कि यह ग़लत है कि यातनाएँ देकर एकत्र किए गए सबूत के आधार पर किसी को मृत्युदंड दिया जा सकता है. मृत्युदंड की मांग जिन लोगों पर आरोप तय किए गए हैं उनमें इन हमलों के कथित रुप से मुख्य षडयंत्रकारी खालिद शेख मोहम्मद भी शामिल हैं और अभियोजकों का कहना है कि वो इन सभी के ख़िलाफ़ मृत्युदंड की मांग करेंगे. ये सभी अभियुक्त इस समय ग्वांतानामो बे सैन्य शिविर में बंद है जहां अगले कुछ महीनों में इनके ख़िलाफ़ विशेष सैन्य कमीशन सुनवाई शुरु कर सकता है. हालांकि ग्वांतानामो बे में क़ैदियों के साथ किए जाने वाले व्यवहार की आलोचना होती रही है और यह भी कहा जाता रहा है कि इन क़ैदियों को अपनी बात कहने का मौका नहीं दिया जाता है. शायद इसी कारण चेरटॉफ ने कहा है कि ख़ालिद मोहम्मद के साथ-साथ अन्य अभियुक्तों के ख़िलाफ जो भी सबूत जुटाए गए हैं उनकी जांच-परख न्यायाधीश करेंगे. उल्लेखनीय है कि जांचकर्ताओं ने जिन तरीकों से ये सबूत जुटाए हैं उनकी भी आलोचना हुई है और आलोचकों के अनुसार ये तरीके प्रताड़ना के वर्ग में आते हैं. वाशिंगटन से बीबीसी संवाददाता का कहना है कि वकील मान रहे हैं कि उनके पास पर्याप्त सबूत हैं जिनसे इन अभियुक्तों को सज़ा दिलाई जा सकती है.

Summary:

अमरीका में सरकारी दावों के बावजूद मानवाधिकार संगठनों और वकीलों ने ग्यारह सितंबर 2001 के हमलों के छह अभियुक्तों पर विशेष सैन्य आयोग के ज़रिए मुकदमा चलाने के फ़ैसले की आलोचना की है.


Prompt:
Summarize the following text in Hindi.

Text:
पुलिस के मुताबिक़ बस में 50 लोग सवार थे. बस सांता कैटेरीना राज्य के ज्वॉयनविला शहर के पास 1,300 फ़ीट गहरी खाई में जा गिरी. आपात सेवा के कर्नल नेल्सन कोएलो ने घटना की पुष्टि करते हुए कहा कि 12 घायलों को जॉइनविले और कैंपो अलेग्रे के अस्पतालों में दाखिल कराया गया है. बचाव दल दुर्घटनास्थल पर पहुंच गया है. कुछ लोग अब भी बस के मलबे में फंसे हुए हैं लेकिन उनके बचने की संभावना कम ही है. दुर्घटना का कारण अभी स्पष्ट नहीं हो पाया है. हालांकि ब्राज़ील की जी1 न्यूज़ वेबसाइट ने आशंका जताई है कि मोड़ पर चालक ने बस पर नियंत्रण खो दिया था. समाप्त स्थानीय मीडिया के मुताबिक़ एक बचाव हेलीकॉप्टर को घटनास्थल पर भेजा गया था लेकिन इलाक़े के दुर्गम होने के कारण वह उतर नहीं पाया. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

ब्राज़ील में सैलानियों से भरी एक बस के गहरी खाई में गिरने से कम से कम 32 लोगों की मौत हो गई.


Prompt:
Summarize the following text in Hindi.

Text:
आयोग ने योगी आदित्यनाथ को भविष्य में किसी भी चुनावी सभा में भाषण देते वक्त सावधानी बरतने की भी हिदायत भी दी है. इससे पहले योगी पर वोटों के लिए नोएडा में एक चुनावी सभा में धार्मिक भावनाएँ भड़काने का आरोप लगाया गया था. आचार संहिता उल्लघंन के इस मामले में योगी आदित्यनाथ ने वकील के जरिए अपना जवाब दाखिल किया था जिस पर भी आयोग ने आपत्ति की है. आयोग का कहना है कि निर्वाचन आयोग एक संविधानिक संस्था है और योगी को अपना जवाब कमीशन के नाम सीधे संबोधित करके देना चाहिए था. इसके अलावा चुनाव आयोग ने उत्तर प्रदेश के मुख्य निर्वाचन अधिकारी को चिट्ठी लिखकर ये पूछा है कि आचार संहिता उल्लघंन इस मामले में योगी आदित्यनाथ के खिलाफ एफ़आईआर दर्ज हुआ है कि नहीं और अगर नहीं हुआ है तो संबंधित थाने में प्राथमिकी दर्ज कराई जाए. इस मामले में आयोग ने योगी को नौ सितंबर को नोटिस जारी किया था. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

भारत के निर्वाचन आयोग ने भारतीय जनता पार्टी के गोरखपुर से सांसद योगी आदित्यनाथ को चुनाव आचार संहिता का दोषी करार देते हुए फटकार लगाई है.


Prompt:
Summarize the following text in Hindi.

Text:
पत्रकारों और न्यूज़रूम की सुविधा के लिए ख़ासतौर पर शुरू किए गए इस पेज पर वास्तविक समय में ऑनलाइन, घटनाओं की जानकारी, घटनास्थल से रिपोर्टिंग या किसी कहानी पर विस्तार से रिपोर्ट पढ़ी जा सकता है. न्यूज़ कॉर्प स्वामित्व वाली स्टोरीफूल के साथ साझेदारी में शुरू किए गए फ़ेसबुक न्यूज़वायर पर सोशल नेटवर्क पर शेयर की गई कहानियां, रिपोर्ट, फ़ोटो, वीडियों, ऑडियो तथा उसपर लोगों के कमेंट को देखा व पढ़ा जा सकता है. स्टोरीफूल और फ़ेसबुक की साझेदारी वॉल स्ट्रीट जर्नल के मालिक न्यूज़ कॉर्परेशन ने पिछले साल दिसबर में 25 लाख डॉलर के सौदे में स्टोरीफूल को हासिल किया था. न्यूज़ कॉर्प के अनुसार, डबलिन स्थित स्टोरीफूल अपने साझेदारों के लिए ख़बरों की ख़ोज कर, उसकी पुष्टि कर सही समय पर ताज़ा जानकारी, संबंधित वीडियों और उपयोगी सामाग्री प्रदान करने में माहिर है. इसके साझेदारों में अख़बार भी शामिल हैं. फ़ेसबुक न्यूज़वायर पर चुनाव, विरोध प्रदशर्न या खेल जगत या अन्य ख़बरों की जानकारी सीधे घटना स्थल से मिल सकती है. फ़ेसबुक के ग्लोबल मीडिया साझेदारी के निर्देशक एंडी मिशेल ने अपने ब्लाग पर लिखा, "ख़बरों को फ़ेसबुक पर सबसे बड़ा दर्शक मिल रहा है. ऐसा पहले कभी नहीं हुआ था." उन्होंने यह भी लिखा कि पत्रकार और मीडिया संगठन फ़ेसबुक का अभिन्न हिस्सा बन गए हैं. पत्रकार फ़ेसबुक का अभिन्न अंग हैं उन्होंने अपने ब्लॉग पर लिखा, "हम आने वाले दिनों में मीडिया संगठनों और पत्रकारों के साथ हमारे संबंधों को गहरा करने के लिए उत्साहित हैं." कैलिफोर्निया स्थित सामाजिक नेटवर्क फ़ेसबुक द्वारा ताज़ा घटनाओं की जानकारी देने और उससे साझा करने का मौका देने जैसा बड़ा कदम ट्विटर के लिए चुनौती बन सकता है. फिलहाल ट्विटर तुरंत ही ख़बरों को साझा करने का विश्व स्तर पर सबसे बड़ा मंच है. फ़ेसबुक न्यूज़वायर को फ़ेसबुक डॉट कॉम/फ़ेसबुकन्यूज़वायर पर देखा जा सकता है. ट्विट्टर पर यह @एफ़बीन्यूज़वायर के नाम से मौज़ूद है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

गुरूवार को न्यूज़ की दुनिया में क़दम रखते हुए फ़ेसबुक ने 'फ़ेसबुक न्यूज़वायर' नाम से पेज शुरू किया है.


Prompt:
Summarize the following text in Hindi.

Text:
इंटरनेट इस्तेमाल करने वालों को सावधान किया जा रहा है कि ऐसा ई-मेल न खोलें क्योंकि उसमें एक ख़तरनाक वायरस हो सकता है. ऐसे ई-मेल में दावा किया गया है कि उनमें ओसाम की गिरफ़्तारी की तस्वीरें हैं. लेकिन ई-मेल की अटैचमेंट खोलते ही माइक्रोसॉफ़्ट विंडोस वायरस सक्रिय हो जाता है. ये ई-मेल एक जून से बड़ी संख्या में भेजे जा रहे हैं और कई वायरस विरोधी कंपनियों ने ऐसे ई-मेल की पहचान की है. इन कंपनियों को डर है कि ओसामा का अता-पता जानने के इच्छुक हज़ारों लोग ऐसे ई-मेल खोल सकते हैं जिससे काफ़ी नुकसान हो सकता है. इस वायरस वाले ई-मेल कई तरह के संदेशों के साथ भेजा जा रहे हैं. इनमें ये भी दावा किया जाता है कि शीघ्र ही बीबीसी और सीएनएन भी ओसामा की गिरफ़्तारी की ख़बर देंगे. ऐसे ई-मेल में साईम ट्रोजन नाम का वायरस है और इससे विंडोस 2000, 95, 98, एक्सपी, एमई, एनटी और विंडोस सर्वर 2003 बुरी तरह प्रभावित होते हैं.

Summary:

यदि आपके पास ऐसा ई-मेल आए जिसमें दावा किया गया हो कि वह ओसामा बिन लादेन के पकड़े जाने के बार में है, तो सावधान हो जाएँ.


Prompt:
Summarize the following text in Hindi.

Text:
अमरीकी राष्ट्रपति ट्रंप ईरान के साथ हुए परमाणु समझौते के मुखर आलोचक रहे हैं. आशंका जताई जा रही है कि राष्ट्रपति ट्रंप ईरान के साथ इस समझौते को रद्द करने की घोषणा कर सकते हैं. अमरीका में ब्रिटेन के राजदूत सर किम डैरोक ने कहा है कि ब्रिटेन, फ्रांस और जर्मनी उन उपायों की तलाश कर रहे हैं, जिनसे अमरीका को इस समझौते को रद्द करने से रोका जा सके. उन्होंने कहा, ''इस मुद्दे पर हमारे कुछ विचार हैं. हमें लगता है कि हम कोई भाषा तलाश सकते हैं, कुछ ऐसा कर सकते हैं कि राष्ट्रपति ट्रंप की चिंताओं को दूर किया जा सके. हम फ्रांस और जर्मनी में अपने सहयोगियों के साथ बातचीत कर रहे हैं. जब तक ईरान इस समझौते का पालन कर रहा है, हमारे कोशिश रहेगी कि समझौता कायम रहे.'' 'ईरान पुराने रास्ते पर जा सकता है' अमरीका में ब्रिटेन के एक पूर्व राजदूत पीटर वेस्टमेकॉट का कहना है कि अमरीका ने यदि इस समझौते को तोड़ा तो ईरान अपना परमाणु कार्यक्रम दोबारा शुरू कर सकता है. वे कहते हैं, ''ये संभव है कि कट्टरपंथी, ख़ासतौर पर रेवॉल्यूशनरी गार्ड और उनकी तरह के अन्य लोग, जो पश्चिमी देशों के साथ कभी इस तरह का समझौता नहीं करना चाहते थे, वो अयातुल्लाह और अन्य को राज़ी कर सकते हैं कि परमाणु कार्यक्रम दोबारा शुरू करना ईरान के हित में होगा.'' इससे पहले, ईरान के राष्ट्रपति हसन रूहानी कह चुके हैं कि राष्ट्रपति ट्रंप ने ईरान के साथ परमाणु समझौता खत्म किया तो अमरीका को ऐतिहासिक रूप से पछताना होगा. ईरान के पास क्या है? परमाणु समझौते पर अमरीका और ईरान की ओर से आ रहे बयानों के क्या मायने हैं? इस सवाल पर वॉशिंगटन में इस मामले के जानकार डॉक्टर अहसान एहरारी कहते है, ''हर तरफ़ से कहा जा रहा है अमरीका को, इस डील को मत छोड़िए आप. ईरान के पास संसाधन हैं, ज्ञान है. ईरान का जो न्यूक्लियर रिसर्च प्रोग्राम चल रहा है वो उसकी रफ़्तार बढ़ा देंगे.'' वो कहते हैं, ''ट्रंप न सिर्फ़ धमकी देंगे मिलिट्री ऐक्शन लेने की, बल्कि मैं समझता हूं कि ट्रंप के दौर में अमरीका कोशिश कर रहा है मिलिट्री ऐक्शन लिया जाए ईरान के ख़िलाफ़, जैसे जॉर्ज बुश ने किया था सद्दाम के समय.'' ईरान के साथ परमाणु समझौते पर दस्तख़त करने वाले देश हैं- अमरीका, रूस, चीन, जर्मनी, ब्रिटेन और फ्रांस. अमरीका को छोड़कर बाकी सभी देश चाहते हैं कि ईरान के साथ अंतरराष्ट्रीय परमाणु समझौता बना रहे. ये समझौता तीन वर्ष पहले हुआ था. इस समझौते के बाद ईरान ने अपने परमाणु कार्यक्रम को रोक दिया था, जिसके बदले में अमरीका ने ईरान पर लगे आर्थिक प्रतिबंधों में ढील दी थी. ये समझौता राष्ट्रपति बराक ओबामा के कार्यकाल में हुआ था. लेकिन डोनल्ड ट्रंप के राष्ट्रपति बनने के बाद से ही इस पर ख़तरा मंडरा रहा है. ट्रंप और मैक्रों ने नए ईरान परमाणु समझौते के दिए संकेत 'सीरिया, ईरान और रूस को बड़ी कीमत चुकानी होगी' (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अमरीका में ब्रिटेन के राजदूत सर किम डैरोक ने कहा है कि उन प्रस्तावों पर काम किया जा रहा है, जिनसे ईरान के साथ परमाणु समझौते पर अमरीकी राष्ट्रपति ट्रंप की चिंताओं को कम किया जा सकता है.


Prompt:
Summarize the following text in Hindi.

Text:
ट्विटर और फ़ेसबुक पर मदर्स डे हैशटैग भी ट्रेंड कर रहा है. बैडमिंटन ख़िलाड़ी साइना नेहवाल ने मां के साथ अपनी तस्वीर पोस्ट कर लिखा, "मदर्स डे मुबारक हो." अभिनेता सलमान ख़ान ने अपनी मां सलमा ख़ान और बालीवुड अभिनेत्री और कैबरे क्वीन हेलेन के साथ तस्वीर पोस्ट की है. अभिनेत्री आलिया भट्ट ने मां सोनी राज़दान के साथ अपनी तस्वीर पोस्ट कर लिखा, "ट्विटर में इतनी जगह नहीं कि उसमें आपके लिए मेरे शब्द समा सकें. इसलिए मैं कहती हूं, धन्यवाद." समाप्त सोनी राज़दान ने ट्विटर पर लिखा, "मेरी 87 साल की जवान मां ट्विटर नहीं देखती, इसीलिए मैंने उन्हें ख़ुद बधाई दी. लेकिन उनके लिए जो यह पढ़ सकते हैं, आपको मदर्स डे मुबारक हो. मां बनना एक अद्भुत अहसास है." बॉलीवुड अभिनेता अमिताभ बच्चन ने लिखा "मां के बिना कुछ भी संभव नहीं होता." अभिनेता वरुण धवन ने अपने बचपन की एक पुरानी तस्वीर पोस्ट की और लिखा, "मां हर किसी की जगह ले सकती है, लेकिन उसकी जगह कोई नहीं ले सकता." अभिनेता अनुपम खेर ने लिखा, "बच्चे के बिना कुछ कहे एक मां सब समझ जाती है." 'काइ पो चे' से बॉलीवुड जगत में कदम रखने वाले सुशांत सिंह राजपूत ने अपनी मां को याद किया और लिखा, "आपको याद करता हूं, मिस करता हूं." जैकलीन फर्नांडीज़ ने भी अपनी मां के साथ अपने बचपन की तस्वीर शेयर की. क्रिकेट के मास्टर ब्लास्टर सचिन तेंदुलकर ने लिखा, "आपने हमेशा मुझे अपना प्यार और आशीर्वाद दिया. मेरे साथ रहने के लिए धन्यवाद" क्रिकेटर वीरेंद्र सहवाग ने अपने बचपन की तस्वीर के साथ लिखा, "जब दवा काम न करे, तो एक ही चीज़ काम आती है- मां की दुआ." कांग्रेस नेता राहुल गांधी ने उन मांओं को बधाई दी, "जो हमारी प्रेरणा का स्रोत बनी हैं, राह दिखाती हैं और जो हमें वो बनाती हैं जो हम हैं." राजद नेता और लालू प्रसाद यादव के बेटे तेजस्वी ने अपनी मां और बिहार की पूर्व मुख्यमंत्री राबड़ी देवी के साथ एक तस्वीर पोस्ट की. उन्होंने लिखा, "रोज मदर्स डे मनाएं क्योंकि आप उन्हीं की वजह से यहां हैं." ओडिशा के मुख्यमंत्री नवीन पट्टनायक, मध्यप्रदेश के मुख्यमंत्री शिवराज सिंह चौहान, छत्तीसगढ़ के मुख्यमंत्री रमन सिंह और गुजरात की मुख्यमंत्री आनंदीबेन पटेल ने भी लोगों को बधाई दी. (बीबीसी हिन्दी के एंड्रॉयड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

रविवार को भारत में भी मदर्स डे मनाया जा रहा है. लोग सोशल मीडिया पर अपनी मां की तस्वीर पोस्ट कर रहे हैं और अपनी मां को अलग-अलग तरह से याद कर रहे हैं.


Prompt:
Summarize the following text in Hindi.

Text:
गुमनाम हत्यारा हत्या करने के बाद ख़ुद ही पुलिस को लाश के बारे में सूचना देने के साथ ही दिल्ली पुलिस को गिरफ़्तार करने की खुली चुनौती भी देता है. शुक्रवार की सुबह तिहाड़ जेल के गेट नंबर एक के पास बोरी में बंद चौथी लाश मिली और दिल्ली से छपने वाले सभी अख़बारों ने इसे प्रमुखता से प्रकाशित किया है. पुलिस अब तक चारों मृतकों की शिनाख्त नहीं कर पाई है. पहले मिले तीन लाशों का डीएनए टेस्ट करवाने के बाद अंतिम संस्कार कर दिया गया था. शुक्रवार को मिली लाश को भी पोस्टमार्टम के लिए भेज दिया गया है. पिछले महीने 25 अप्रैल को भी इस सीरियल किलर ने तिहाड़ जेल के गेट नंबर तीन के बाहर एक शव फेंका था. इसके पहले दो लाशें 20 अक्टूबर, 2006 और 29 दिसंबर, 2005 में मिली थीं. तिहाड़ के पास मिले सभी शव पुरुष के हैं और पुलिस का कहना है कि मृतकों की आयु 25 से 35 वर्ष के बीच रही होगी. पुलिस के लिए अपशब्द पुलिस अधिकारियों के अनुसार इस बार भी शव के साथ एक चिट्ठी भी मिली है, जिसमें हत्यारे ने पुलिस के लिए अपशब्दों का प्रयोग किया है और आरोप लगाया है कि वह ग़लत तरीके से लोगों को फँसाती है. चिट्ठी में हत्यारे ने लिखा है,''मुझे भी दो मामले में ग़लत तरीके से फंसाया गया था और अब मैं हत्या कर रहा हूँ और आगे भी करता रहूंगा, हिम्मत हो, तो पकड़ कर दिखाओ.'' पश्चिमी दिल्ली के पुलिस उपायुक्त रोबिन हिबू के हवाले से अख़बारों में कहा गया है कि पहले की तरह ही इस बार भी किसी ने हरि नगर थाने में फोन करके शव के बारे में सूचना दी और पुलिसवालों को भद्दी गालियाँ भी दीं. बताया जा रहा है कि सूचना देने वाला हत्यारा ही था. बाद में पुलिस छानबीन में पता चला कि यह फोन किसी एसटीडी बूथ से किया गया था. रोबिन हिबू के अनुसार, अब तक जो भी सुराग मिले हैं उस पर पुलिस काम कर रही है.

Summary:

दिल्ली की अति सुरक्षित मानी जाने वाली तिहाड़ जेल पास पिछले डेढ़ वर्षों में सिर और हाथ-पैर कटे चार शव मिल चुके हैं.


Prompt:
Summarize the following text in Hindi.

Text:
हां, अमिताभ बच्चन की बात अलग है जिन्होंने 80 और 90 के दशक में कुछ लापरवाह फिल्मों के बाद शानदार वापसी की. बात श्रीदेवी की करें तो उन्हें पूरा श्रेय जाता है अपनी वापसी के लिए एक ऐसी कहानी चुनने का, जिसकी 'हीरो' वो हैं. गौरी शिंदे निर्देशित ये फिल्म बेहद मजेदार बन पड़ी है और इसे मध्यम वर्गीय परिवार जरूर पसंद करेंगे. श्रीदेवी द्वारा निभाए गए शशि गोडबोले नाम की गृहिणी के किरदार से बहुत लोग आइडेंटिफाई करेंगे. गौरी ने हल्के फुल्के दृश्यों के अलावा कई भावुक दृश्यों को भी खूबसूरती से फिल्माया है और उन्होंने फिल्म को जटिल होने से बचाए रखा है इस वजह से फिल्म काफी व्यावहारिक लगती है. फिल्म की कहानी श्रीदेवी फिल्म की जान हैं. उन्होंने बेहतरीन अभिनय किया है. ये फिल्म कहानी है एक घरेलू महिला शशि गोडबोले की, जिसे अंग्रेजी नहीं आती. ऐसा नहीं है कि इस वजह से उसकी जिंदगी में बड़ी दिक्कतें आती हैं. एक कामयाब पति, दो प्यारे बच्चे और एक संपूर्ण परिवार है उसका. उसे महसूस होता है कि अंग्रेजी ना आने की वजह से उसे अपने परिवार से वो इज्जत नहीं मिल पा रही है जिसकी वो हकदार है. कहानी में मोड़ तब आता है जब अमरीका में रह रही उसकी बहन की बेटी की शादी का न्यौता उसे मिलता है. वो खुशी से झूम उठती है और उसे लगता है कि चलो इस बहाने उसके एकाकी जीवन में कुछ रोमांच आएगा. शादी की तैयारी के सिलसिले में उसे अपने बाकी परिवार से पहले अमरीका जाना पड़ता है लेकिन वहां पहुंचकर उसे करना पड़ता है कई मुश्किलों का सामना, क्योंकि इंग्लिश तो उसे आती नहीं. अपने घर से पहली बार इतनी दूर आई शशि को अपने बच्चों और पति की याद सताने लगती है. तब अमरीकी सभ्यता और अंग्रेजी भाषा से अनजान शशि तय करती है कि अब वो अपनी पहचान खुद बनाएगी और वो तय करती है अंग्रेजी भाषा सीख कर रहेगी. चंद ही हफ्तों में अपनी कड़ी मेहनत और लगन से शशि इतनी अच्छी इंग्लिश सीख जाती है कि जब इसका खुलासा उसके परिवार वालों के बीच होता है तो सब भौंचक्के रह जाते हैं. दिल को छू जाती है फिल्म फिल्म में ऐसा कुछ नहीं है जो पहले ना दिखाया गया हो, लेकिन जिस सादगी और ईमानदारी से फिल्म बनाई गई है वो दिल को छू जाती है. निर्देशक गौरी शिंदे के साथ श्रीदेवी. गौरी ने पहली ही फिल्म में अपनी प्रतिभा दिखा दी है. कई दृश्य बड़े अच्छे बन पड़े हैं, जैसे अपने बच्चों के स्कूल में पैरेंट्स टीचर मीटिंग के दौरान अंग्रेजी ना आने पर शशि का शर्माना या उसके पति का उसे सिर्फ अच्छे लड्डू बनाने वाली समझना और उस पर शशि की प्रतिक्रिया वाले दृश्य काबिले तारीफ हैं. श्रीदेवी का दमदार अभिनय श्रीदेवी की जितनी तारीफ की जाए कम है. उन्होंने अपने किरदार के साथ इस कदर न्याय किया है कि फिल्म के अंत में आप भूल जाते हो कि वो श्रीदेवी हैं, आप उन्हें शशि गोडबोले ही समझने लगते हो. साथी कलाकारों के रूप में उनके पति की भूमिका में आदिल हुसैन बहुत जमे हैं. कुछ कुछ दृश्यों में तो वो श्रीदेवी से भी बाजी मार ले गए हैं. बाकी के कलाकारों ने भी अच्छा अभिनय किया है. हां, कहीं कहीं पर फिल्म प्रिडिक्बल जरूर हो जाती है लेकिन दृश्यों को जरूरत से ज्यादा नहीं खींचा गया है इसलिए निराशा नहीं होती. कुल मिलाकर इंग्लिश विंग्लिश आपके चेहरे पर मुस्कुराहट लाने में कामयाब होती है और नई पीढ़ी के लोगों को महसूस कराती है कि आखिर क्यों कभी श्रीदेवी इतनी बड़ी स्टार थीं. अब निश्चित तौर पर लोगों को उनकी अगली फिल्म का बेसब्री से इंतजार रहेगा.

Summary:

बॉलीवुड में किसी भी अभिनेता या अभिनेत्री के लिए 'धमाकेदार वापसी' एक सपना होती है. फिर चाहे वो मुमताज रही हों, विनोद खन्ना हों, माधुरी दीक्षित हों या डिंपल कपाड़िया सबके लिए उनकी वापसी चुनौती रही है.


Prompt:
Summarize the following text in Hindi.

Text:
ये ख़ुद को राष्ट्रवादी कहते हैं. विरोधियों को लोकतांत्रिक तरीक़े से हराने के बजाए कुचलने की बातें करते हैं. हर बात को राष्ट्रहित से जोड़ने का चलन है. ऐसे ही नियो नाज़ियों के विरोध की प्रतीक बन गई है एक तस्वीर. ये तस्वीर पिछले हफ़्ते दुनिया भर में सोशल मीडिया पर वायरल हो गई. ये तस्वीर एक महिला की है, जिसने अकेले आगे बढ़कर खुलेआम, तीन सौ नियो नाज़ियों को चुनौती दी. ये तस्वीर, बहादुरी की मिसाल बन गई. जिसमें एक महिला, हाथ उठाए, मुट्ठी ताने, तीन सौ लोगों की भीड़ के सामने जा खड़ी होती है. अपना विरोध जताती है. जबकि आस-पास खड़े लोग तमाशबीन बने रहते हैं. ये तस्वीर, 1830 में फ्रेंच पेंटर यूजीन डेला क्वा की बनाई पेंटिंग, 'लिबर्टी लीडिंग द पीपुल' की याद दिलाती है. समाप्त वाक़िया 1 मई का है. जब स्वीडन के एक शहर में तीन सौ नियो नाज़ियों ने यूरोप में एशिया से आ रहे शरणार्थियों के ख़िलाफ़ मार्च निकाला. जब ये लोग शहर के बीचो-बीच से गुज़र रहे थे, तभी अफ्रीकी मूल की स्विडिश महिला टेस एसप्लंड बीच सड़क पर नियो-नाज़ियों के सामने आ खड़ी हुई. उसके होंठ भिंचे थे. हाथ तना था. मुट्ठी बंद थी. शराणार्थियों के ख़िलाफ़, नियो नाज़ियों के इस मार्च का विरोध करने से टेस ख़ुद को रोक नहीं पायी. टेस की इस बहादुरी को पास ही खड़े एक शख़्स, डेविड लैगरलॉफ ने कैमरे में क़ैद करके सोशल मीडिया पर डाल दिया. अगले कुछ दिनों तक टेस की बहादुरी की कहानी कहती ये तस्वीर पूरी दुनिया में सोशल मीडिया पर वायरल रही. टेस एस्प्लंड का ये विरोध, किसी योजना के तहत नहीं, अचानाक दर्ज कराया गया था. मगर इसने 1830 में बनी पेंटिंग, 'लिबर्टी लीडिग पीपुल' की याद दिला दी. इस पेंटिंग में फ्रेंच कलाकार यूजीन डेला क्वा ने एक महिला को आज़ादी का प्रतीक बनाकर पेश किया था. वो महिला, फ्रेंच इंक़िलाब का तिरंगा उठाए, बारूद के धुएं के बीच से गुज़रती दिखाई देती है. उसके पीछे हथियारबंद लोगों की भीड़ है, जो फ्रांस के राजा चार्ल्स दशम का विरोध कर रही है. 1830 में फ्रेंच राजा चार्ल्स दशम को जनता के विरोध के चलते गद्दी छोड़नी पड़ी थी. उस पर आरोप था कि वो कट्टरपंथी नीतियों को लागू कर रहा है. इसमें पत्रकारों के लिखने और बोलने पर पाबंदी लगाने का फ़ैसला भी शामिल था. टेस एस्प्लंड के विरोध की फोटो हो या फिर यूजीन डेला क्वा की पेंटिंग. दोनों ही आम लोगों के विरोध की मिसाल हैं. दोनों के उठे हाथ, तनी, बंद मुट्ठियां, जनता के विरोध की ताक़त का एहसास कराती हैं. (अंग्रेज़ी में मूल लेख यहां पढ़ें, जो बीबीसी कल्चर पर उपलब्ध है.) (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

दुनिया में इन दिनों दक्षिणपंथ की लहर सी चल रही है. अमरीका में डोनल्ड ट्रम्प, यूरोपीय देशों में नियो नाज़ी आंदोलन या फिर भारत में बीजेपी का बढ़ता असर, इस बात की मिसाल हैं.